Makedonske institucije da spriječe nasilje nad novinarima - Sindikat medija Crne Gore\nMakedonske institucije da spriječe nasilje nad novinarima\nU posljednje četiri godine u Makedoniji su zabilježena 44 napada na novinare od kojih se 19 desilo u posljednjih godinu.\n„Dok Evropski sud za ljudska prava u Strazburu utvrđuje kršenje slobode javnog izražavanja u Makedoniji, makedonske institucije nisu kaznile ni jednog napadača na novinare“, izjavio je Naser Selmani, predsjednik Udruženje novinara Makedonije.\nČlanovi regionalne mreže koja se zalaže za slobodu izražavanja i sigurnost novinara traži od makedonskih institucija da spriječe svako nasilje prema novinarima te da brzo i efikasno istraže sve dosadašnje napade i kazne napadače.\nRegionalna mreža snažno podržava Udruženje novinara Makedonije i njegove napore u zaštiti novinara i slobode govora. Istovremeno pozivamo međunarodne organizacije koje se bave zaštitom slobode medija i prava novinara da učine dodatni pritisak na makedonske vlasti da poštuju slobodu izražavanja, te slobodu medija i novinara.\nZaposleni u RTV Atlas da prijave potraživanja\nPolicija ne razumije dovoljno novinarski posao


NACRT ZAKONA Rok važenja oružanog lista produžava se na 10 godina | Trebinje Live\nNACRT ZAKONA Rok važenja oružanog lista produžava se na 10 godina\nNovim zakonom o oružju i municiji u Republici Srpskoj rok važenja oružnog lista produžava se sa pet na 10 godina, čime se nastoje smanjiti finansijski izdaci za vlasnike naoružanja, rekao je danas u Trebinju Srđan Obradović iz Uprave za pravne i kadrovske poslove MUP-a Srpske.\nObradović je, na javnoj raspravi o Nacrtu zakona o oružju i municiji, naveo da će biti ukinute administrativne barijere koje se prvenstveno odnose na nabavljanje oružja, odnosno olakšava se postupak njihovog nabavljanja ukoliko lice već ima važeći oružni list.\n"Novim zakonom uvodi se i legalizacija oružja i trajna amnestija", istakao je Obradović.\nOn je podsjetio da je Narodna skupština Republike Srpske u oktobru usvojila nacrt zakona, uz zaključak da bude održana javna rasprava.\nPotpredsjednik Streljačkog saveza Republike Srpske Momčilo Bodiroga rekao je da strijelce posebno raduje što će ovim zakonom oružje biti razvrstano u četiri kategorije i što će njihovo oružje za vazdušni program biti razvrstano u kategoriju "D", što znači da više neće biti administrativnih barijera kada odlaze na takmičenja u EU.\n"Zbog toga smo se do sada na graničnim prelazima zadržavali i do tri sata i plaćali bismo određene takse za takozvani tranzit oružja, što je za streljačke klubove jako skupo", rekao je Bodiroga.\nOn je napomenuo da bi trebalo pooštriti i mjere za obuku bezbjednog rukovanja oružjem.\n"Pojavile su se razne nevladine organizacije i streljački klubovi koji nisu registrovani u streljačkim savezima Republike Srpske i BiH i nemaju licencirano, niti stručno osoblje, a vrše obuku, što je neprihvatljivo", naveo je Bodiroga.\nOn smatra da treba tačno da se kaže kakvo treba da bude otvoreno, a kakvo zatvoreno strelište.\nČlan Upravnog odbora Lovačkog saveza Republike Srpske Milan Bakmaz smatra da je najbitnija stvar za lovce da lovačko oružje mogu posjedovati samo oni koji su članovi lovačkih udruženja, te veća primjena kontrole sprovođenja zakona u nošenju oružja.\nJavna rasprava o Nacrtu zakona o oružju i municiji danas je organizovana za područja u nadležnosti centara javne bezbjednosti Trebinje i Istočno Sarajevo.\nJavna rasprava o nacrtu ovog zakona sutra će biti održana u Doboju za područja u nadležnosti tog centra i CJB Bijeljina, a 23. novembra u Banjaluci za područja u nadležnosti centara javne bezbjednosti Banjaluka i Prijedor.


Bela kuća objavila raspored puta predsednika Buša po Bliskom istoku tokom kojeg će prvi put posetiti Izrael\nBela kuća je objavila plan posete predsednika Buša Bliskom istoku početkom januara iduće godine. Biće to prva poseta američkog predsednika Izraelu i Zapadnoj obali.\nPredsednik će tokom svoje turneje posetiti Izrael, Zapadnu obalu, Kuvajt, Bahrein, Ujedinjene Arapske emirate, Saudijsku Arabiju i Egipat. Portparolka Bele kuće Dejna Perino rekla je da će predsednik biti u regionu Bliskog istoka od 8. do 16. januara, nastojeći da ostvari dalji progres na osnovu nedavne mirovne konferencije u Anapolisu u Merilendu, koja je održana pod pokroviteljstvom SAD:\n"Ta poseta će usledeti posle napretka postignutog u Anapolisu gde je pružena podrška Izraelcima i Palestincima da unaprede svoja nastojanja ka miru, ostvare predsednikovu viziju dve demokratske države, koje bi živele u miru i bezbednosti jedna pored druge i promovišu izraelsko-arapsko pomirenje".\nPerino je rekla da će predsednik ponovo potvrditi predanost Amerike svojim saveznicima u regionu i naglasiti saradnju u borbi protiv ekstremizma i promovisanju slobode, mira i bezbednosti. Ona je navela da će sastanci sa regionalnim liderima obuhvatiti situaciju u Iraku i probleme koje stvara Iran.\nMedjutim, Perino je jasno stavila do znanja da će predsednik Buš tokom svoje posete imati jedan važan cilj - da pomogne da se olakša tekući mirovni proces izmedju Izraela i palestinske uprave:\n"Predsednik je rekao da će imati dobre i loše sastnake, ali da je važno da lideri imaju u vidu celokupnu sliku".\nTokom konferencije za novinare u Beloj kući, Perino je umanjila mogućnost sastanka tri strane, odnosno predsednika Buša, izraelskog premijera Ehuda Olmerta i palestinskog predsednika Mahmuda Abasa. Upitana da li bi predsednik Buš mogao da se sastane sa predstavnicima Hamasa, militantne organizacije koja kontroliše pojas Gaze - njen odgovor je bio jasan:\n"Hamas je teroristička organizacija. Predsednik neće razgovarati sa njima".\nPerino je takodje upitana o mogućnosti da predsednik Buš poseti Irak dok bude u regionu. Ona je odgovorila da ne očekuje da će predsednik posetiti još neku zemlju tokom svoje turneje.


Na zahtev Evropske komisije, italijanske bezbednosne snage su pregledale fabriku „Katalent“ u Anjaniju, nedaleko od Rima, gde su pronašle zalihu vakcina, izvestio je dnevnik „Stampa“.\nItalijanski zvaničnik je kasnije potvrdio izveštaj o inspekciji i rekao da će vakcine biti poslate u Belgiju.\n"Stampa" izveštava da „Astra zeneka“ nije upoznala vlasti EU da ima doze koje su čuvane na mestu za punjenje koje je vodio „Katalent“. Ali nakon inspekcije pogona u kompaniji Halik, komesar za unutrašnje tržište Tjeri Breton zapitao je kuda idu doze koje se proizvode na holandskom lokalitetu, navodeći da italijanske vlasti treba da istraže taj problem.\nDo ovog otkrića došlo je pošto se „Astra zeneka“ našla pod oštrom kritikom Evropske komisije zbog kašnjenja u isporuci vakcina jer je uveliko promašila svoje prvobitne rokove isporuke postavljene u ugovoru EU o kupovini. NJihovo najnovije obećanje je da će u prvom kvartalu ove godine isporučiti 30 miliona doza – što je skoro jednako količini pronađenoj na lokaciji Katalent.\nMISTERIOZNA GLJIVICA IZVOR NOVE PANDEMIJE?! "Pojavila se pre 10 godina u bolnicama, ovo niko nije očekivao"\n24. 03. 2021. u 18:27\nvirus korona korona virus Astra Zeneka vakcina Italija vakcinacija KOVAKS\n27. 06. 2022. u 07:25 >> 08:00


Albanski i srpski lideri za poboljšanje međuetničkih odnosa\nNakon prvog direktnog susreta lidera Albanaca i Srba posle martovskog nasilja, ocenjeno je da je postignut napredak ka uspostavljanju medjuetnickog dijaloga, poverenja, ispunjenju standarda i funkcionisanju kosovskih institucija.\nPredsednik Kosova Ibrahim Rugova, ocenio je veoma pozitivnim to sto je razgovarano o problemima sa kojima se suocava srpska zajednica. On je obecao da ce srpske kuce biti obnovljene na vreme, te da ce se albanska zajednica angazovati u stvaranju bezbednog okruzenja: “Obnova unistenih kuca se mora zavrsiti na vreme. Postoji dobra volja predstavnika srpske zajednice da saradjuje i ucestvuje u institucijama i radnim grupama za standarde. Uradicemo cemo sve kako bismo svima pruzili bezbednost”, rekao je predsednik Rugova i jos jednom zatrazio priznanje nezavisnosti Kosova, sto ce prema njegovim recima smiriti region.\nPremijer Kosova Bajrama Redzepi je obecao da ce obnova dve unistene srpske skole biti zavrsena pre pocetka skolske godine: “Ovakvi sastanci su nedostajali u proslosti. Potrebno je da se cesce sastajemo i uspostavimo unutrasnji dijalog. Puno toga se moze resiti razgovorima. Obe strane su pokazale maksimalnu zrelost i mislim da ce i buduci sastanci biti uspesni”, kaze Redzepi.\nPrema recima predsednika Demokratske partije Kosova, Hasima Tacija, probleme je potrebno resavati unutar institucija: “Lideri su pokazali spremnost da se postigne unutrasnji dogovor sa kosovskim Srbima kako bi se problemi resavali u Pristini”, kaze Taci.\nRamus Haradinaj, predsednik Alijanse za buducnost Kosova, ocenjuje da se narednih dana mogu ocekivati promene te da ce se Srbi vratiti u institucije.\nOliver Ivanovic, clan predsednistva skupstine Kosova iz koalicije “Povratak”, izrazio je optimizam ali i istakao da odluka o ucescu u institucijama zavisi od konkretnih koraka: “Vrlo je bilo vazno da od njih dobijemo podrsku za rekonstrukciju porusenih kuca i skola. Moze ovo da bude vrlo vazan korak, ali to zavisi od onoga sto ce slediti. Nesumnjivo da na ovaj nacin ima malo bise smisla nase ucesce. U ovakvoj situaciji mi ocekujemo da ce Albanci kao vecina stvoriti uslove da Srbi u tim institucijama mogu da deluju. Ne zelimo da budemo samo dekoracija. Ako mozemo da imamo konstruktivnu ulogu tu smo”.\nPrema recima Alena Kasofa, Albanci i Srbi su razgovarali o nacinima za moguca resenja razlicitih problema, te da je diskusija bila veoma otvorena i direktna: “Posle nekoliko godina odrzavanja ovakvih sastanaka na Kosovu, mogu reci da je ovo je bio najbolji i najkonstruktivniji sastanak. A sada je na politickim liderima da nastave dalje na osnovu svojih mogucnosti”, rekao je Kasof. Prema recima Fernanda Djentilinija, izaslanika za Kosovo Visokog predstavnika EU Havijera Solane, uspostavljanje medjuetnickog dijaloga je najvazniji korak u cilju unapredjenja procesa.\nMarsi Ris, sef americke kancelarije u Pristini, istakla je da SAD podrzavaju dijalog na Kosovu sto je deo procesa ispunjenja standarda.


Vajdin pulen se isprsio, ali nije dorastao Đokoviću - BIGportal.ba\nU sledećem kolu čeka ga Slovenac Aljaš Bedene, koji je ranije tokom dana bio bolji od Urugvajca Pabla Kuevasa u četiri seta.\nOvaj meč obeležio je prvi susret Đokovića i njegovog dugogodišnjeg trenera Marijana Vajde kao protivnika, pošto je Slovak od ove godine preuzeo odgovornost za karijeru svog mladog sunarodnika.\nMeđutim, kakve god savete da je Vajda dao levorukom Molčanu, nisu urodili plodom, jer je najbolji teniser sveta bio veoma siguran i u potpunosti je kontrolisao sva dešavanja na terenu stadiona “Suzan Lenglen”.\nSvom rivalu nije dozvolio niti jednu brejk priliku do sredine trećeg seta, a u najvećem broju servis-gemova ni više od jednog poena, jer je Novak kao retko kada do sada bio izrazito siguran u svojim servis-gemovima.\nPosle uvodnih gemova, Đoković je došao do brzog brejka i to, zahvaljujući odličnim i pre svega pametnim servisima, nije ispuštao.\nU 8. gemu je još jednom oduzeo servis rivalu i na taj način posle 29 minuta osvojio prvi set.\nNišta se nije promenilo ni u drugom setu, s tim da je Novaku u tom delu meča bio dovoljan jedan brejk da prelomi Slovaka.\nUčinio je to u 6. gemu, baš u pravi čas da slomi otpor 38. tenisera sveta.\nDelovalo je da će Molčan izgubiti bez “ispaljenog metka”, ali se u trećem setu potrudio da makar malo pripreti najboljem na svetu.\nĐoković je oduzeo servis rivalu i imao “livadu” do krajnje pobede, ali je Molčan tada po prvi put pokazao reakciju i, zahvaljujući greškama Đokovića, napravio prvi brejk.


Milovan Bjelica osuđuje uznemiravanje porodica\nNačelnik opštine Sokolac Milovan Bjelica rekao je da su rano jutros pripadnici Agencije za istrage i zaštitu (SIPA) BiH, prema nalogu Tužilaštva BiH, uhapsili sedam lica na području Sokoca osumnjičenih za ratne zločine, te osudio uznemiravanje porodica ovih ljudi, koji su se redovno odazivali pozivima i bili dostupni tužiocima.\n"Tako da ne vidim svrhu ovakvih poteza u ranim jutarnjim časovima. Osuđujem uznemiravanje porodica ovih ljudi i nepotrebno izazivanje straha kod njih, komšija i prijatelja. Posebno kada znam, kao i svi na Sokocu, da ovi ljudi tu žive godinama, da niti su imali, niti imaju namjeru da napuštaju zemlju", naveo je Bjelica u saopštenju.\nOn je naglasio da će opština Sokolac ponuditi pravnu i svaku drugu pomoć svima s ciljem što bržeg dolaska do istine i u ovom i u svim drugim slučajevima, te da će pozvati i Vladu Republike Srpske da se uključi i pomogne.\nSrna nezvanično saznaje da su uhapšeni Milan Tupajić - bivši poslanik SDS-a, Dragan Obradović - ratni komandir PS Sokolac, pripadnici VRS Miladin Gašović, Jadranko Šuka, Željko Gašović, Momir Kezunović i Branislav Kezunović.\nMilovan Bjelica Sokolac hapšenje\nSIPA na Sokocu uhapsila sedam lica zbog optužbi za ratne zločine, među njima Milan Tupajić\nPretresi na više lokacija u Unsko-sanskom kantonu zbog izborne prevare


NIKOLA ĐOROJEVIĆ LAUREAT NA TAKMIČENJU PIJANISTA U ŠAPCU – Novosti Plus\nKultura Muzika Poslednje vijesti ZANIMLJIVO\nNIKOLA ĐOROJEVIĆ LAUREAT NA TAKMIČENJU PIJANISTA U ŠAPCU\n3 Marta, 2020 Dragana Morača\t0 Comments\nPijanista iz Novog Grada Nikola Đorojević proglašen je laureatom takmičenja u starijim kategorijama na 24. Međunarodnom takmičenju mladih pijanista u Šapcu. Osim trofeja takmičenja, Đorojeviću je pripala čast da iduće godine na otvaranju 25. takmičenja izvede Bahov klavirski koncert u pratnji gudačkog orkestra.\nĐorojević pohađa drugi razred Srednje muzičke škole “Savo Balaban” u Prijedoru a prvo mjesto je osvojio u D kategoriji.\nOn od šeste godine svira klavir, do sada je učestvovao na brojnim domaćim i inostranim takmičenjima i redovno osvajao prve ili specijalne nagrade.\nOvaj koncert za mali jubilej takmičenja, za oko 500 zvanica biće održan u šabačkom pozorištu.\n← Kod Trebinja uskoro “niče” najveća planataža organske proizvodnje smokve u regionu\nHOROSKOP – Srijeda 04. mart →\nPočela prodaja mjesečnih karata jeftinijih za đake\n26 Avgusta, 2020 Dragana Morača\t0\n13 Maja, 2019 13 Maja, 2019 Dragana Morača\t0\n25 Novembra, 2020 25 Novembra, 2020 Dragana Morača\t0


U Parizu otvorena izložba „Kosovo i Metohija — 10 koraka“ - 06.09.2016, Sputnik Srbija\nDirektor Kancelarije za Kosovo i Metohiju Marko Đurić otvorio je večeras u Kulturnom centru Srbije u Parizu izložbu „Kosovo i Metohija — 10 koraka“, poručivši... 06.09.2016, Sputnik Srbija\npolitika, vesti, pariz, marko đurić, darko tanasković, unesko\n22:25 06.09.2016 (Osveženo: 14:48 30.08.2021)\nKako bi savremenom posetiocu tematiku kulturnog nasleđa na Kosovu i Metohiji približili na prijemčiv i upečatljiv način, Kancelarija za Kosovo i Metohiju Vlade Republike Srbije i Opština Zvečan osmislili su postavku kojom se kroz najmodernije umetničko-tehničke metode posmatraču predstavlja razvoj kulture Kosova i Metohije od perioda antike do 20. veka.\nIzložba, osim kroz kulturnu tradiciju, posmatrače vodi kroz političku istoriju te oblasti, a primenom najsavremenijih multimedijalnih muzeoloških tehnika i odabirom eksponata približiće temu hrišćanskog i srpskog nasleđa na KiM najširoj inostranoj publici.\nIzložba na jednom mestu objedinjuje opsežan pisani materijal, čiji su autori naši stručnjaci iz oblasti istorije, istorije umetnosti i arheologije, fotografije i eksponate ustupljene od strane brojnih srpskih institucija kulture, kao i najmoderniju tehnologiju koja posetiocima omogućava interakciju sa sadržajem, dočarava veliko bogatstvo južne pokrajine i daje uvid u geopolitičku, sociološku i religijsku situaciju na teritoriji Kosova i Metohije.\nĐurić je brojne ambasadore pri Unesku koji su prisustvovali otvaranju izložbe pozvao da nastave da poštuju univerzalne principe na koje se Srbija poziva, a koji štite i sve države od slične sudbine i napada na njihovu kulturnu baštinu.\nĐurić je podsetio da je srpsko kulturno nasleđe na KiM proteklih decenija bilo meta brojnih napada, a da je najstrašnija epizoda bio martovski pogrom 2004. godine.\n© Foto : KANCELARIJA ZA KOSOVO I METOHIJUDirektor Kanclearije za KiM Marko Đurić i amabasador Srbije pri Unesku Darko Tanasković na otvaranju izložbe.\nDirektor Kanclearije za KiM Marko Đurić i amabasador Srbije pri Unesku Darko Tanasković na otvaranju izložbe.\n„Naša pravoslavna crkva, država i prijatelji u međunarodnoj zajednici istrajavaju u odbrani naših spomenika. Unesko, i članstvo celovite Srbije u njemu, jedina je garancija da će to nasleđe, koje je u suštini hrišćansko, ali i univerzalno, biti zaštićeno i sačuvano za buduće generacije“, rekao je Đurić.\nOn je istakao da je sudbinu svog kulturnog nasleđa na KiM delio i sav tamošnji srpski narod, a da razmere te patnje ilustruje činjenica da je od preko 350.000 Srba koji su živeli na KiM do 1999. godine, više od 247.000 i dalje raseljeno, kao što je i dalje raseljeno i 50.000 Srba koji su pre rata živeli u Prištini.\n„Uprkos ovom strašnom etničkom čišćenju, naše kulturno nasleđe i dalje opstaje u teškim okolnostima“, naglasio je Đurić.\nGostima, među kojima su bili ambasadori oko 40 država koje imaju glas u Unesku, obratili su se i i ambasador Srbije u Unesku Darko Tanasković i direktorka Kulturnog centra Srbije u Parizu Slavica Petrović.


Bajden i Klintonova se bore oko Obaminog političkog nasleđa\nM. D. 21. oktobra 2015. 20:00\nAmerički potpredsednik Džozef Bajden predstavio je sebe na skupu u Vašingtonu kao „srodnu dušu“ predsednika Baraka Obame i glavnog svetskog diplomatu, pokušavajući da ostavi dobar utisak ukoliko odluči da „stane na crtu“ Hilari Klinton kao potencijalni kandidat Demokratske stranke na predsedničkim izborima.\nNe pominjući nijednom Klintonovu po imenu, Bajden je ipak pokušao da predstavi svoju ulogu u uspesima Obamine administracije važnijom od one koju ima favoritkinja za mesto kandidata Demokrata na izborima sledeće godine i bivša državna sekretarka, ocenjuje agencija AP.\nBajden je sinoć na svečanoj večeri u čast bivšeg potpredsednika SAD Voltera Mondejla dao jasne nagovešaje da će, ukoliko odluči da se kandiduje za mesto predsednika, osporiti Klintonovoj da polaže pravo na političko nasleđe aktuelnog predsednika i da će pokušati da privuče naklonost glasača tradicionalno naklonjenih Demokratskoj stranci, čija je lojalnost Obami i dalje čvrsta.\n„Ideološki, između predsednika Obame i mene nema razmimoilaženja. Ama baš nikakvih“, rekao je Bajden.\nOn nije otvoreno rekao da li će se kandidovati ili ne, ali je nekoliko puta indirektno kritikovao Klintonovu, koja je na prošlonedeljnoj debati demokratskih kandidata rekla da su neprijatelji na koje je najponosnija da je stekla „verovatno Republikanci“.\n„Drugi tim nije neprijateljski“, istakao je Bajden i dodao: „Ako ih tretirate kao neprijatelje, nema šanse da ikad rešimo probleme koje imamo.“\nPored toga, Bajden je potpuno izmenio svoju priču o onome šta se dogodilo uoči američkog napada u Pakistanu u kojem je ubijen lider Al Kaide Osama bin Laden.\nNa sinoćnjem događaju je potpredsednik rekao da je u maju 2011. savetovao Obamu da pokrene napad, dok je na dobrotvornom događaju 26. maja 2011. rekao da ga je savetovao da sačeka sa napadom dok se ne utvrdi da se Bin Laden zaista nalazi u skrovištu u Pakistanu, u kojem je na kraju pronađen.\nHilari Klinton, koja je u to vreme bila državni sekretar u Obaminoj administraciji, često ističe da je podržala taj napad. Bajden, međutim, sada tvrdi da su tada samo dve osobe u potpunosti podržale napad, a to su bili ministar odbrane Robert Gejts i šef CIA Leon Paneta.\nBajden je na sinoćnjem događaju takođe rekao da je on taj koga bi Obama poslao da razgovara sa ključnim svetskim liderima poput predsednika Rusije Vladimira Putina ili turskog predsednika Redžepa Tajipa Erdogana, što je, prema oceni agencije AP, još jedan nagoveštaj da je njegova kandidatura za izbore moguća.\n„Imali smo dva odlična državna sekretara, ali kad ja odem u posetu, oni znaju da govorim u ime predsednika“, istakao je Bajden.\nOn je sebe predstavio i kao prirodni produžetak Obaminog predsedničkog mandata, ukazujući da ima blizak odnos sa predsednikom, sa kojim, prema sopstvenim rečima, provodi između četiri i sedam sati dnevno.\nU SAD se već nedeljama željno iščekuje odluka Bajdena da li će se predstaviti kao jedan od kandidata Demokratske stranke na predsedničkim izborima. Spekulacije su eskalirale u ponedeljak, kad su mnogi tvrdili da će se Bajden kandidovati tog dana ili da će veoma brzo objaviti svoju kandidaturu, ali se to još nije ostvarilo.\nbarak obamaDžozef BajdenHilari Klintonsad


Beta 22. aprila 2021. 19:50\nSkupština Srbije usvojila je danas rebalans ovogodišnjeg budžeta i tri zakona za sprovodjenje trećeg paketa pomoći gradjanima i privredi za ublažavanje posledica pandemije korona virisa.\nRebalansom su predvidjeni ukupni prihodi budežta od 1.356,2 milijarde dinara, što je za 19,9 milijardi dinara više nego što je bilo planirano originalnim budžetom za ovu godinu.\nVlada je i u rebalansu procenila da će rast bruto domaćeg proizvoda (BDP) ove godine biti šest odsto, a da će inflacija usled poskupljenja struje i očekivanog rasta cena naftnih derivata iznositi 2,4 odsto, što je za 0,4 procentna poena više nego što je bilo prognozirano.\nPoslanici su usvojili Zakon o Privremenom registru punoletnih državljana Srbije kojima se biti uplaćena novčana pomoć za ublažavanje posledica pandemije, zatim i izmene Zakona o utvrdivanju garantne šeme kao mera podrške privredi i Zakon o utvrdjivanju druge garantne šeme kao mera dodatne podrške privredi.\nPredvidjeno je da svi punoletni gradjani ove godine dobiju pomoć, dva puta po 30 evra, u maju i novembru. Prijavljivanje za tu pomoć je od 28. aprila do 15. maja.\nIzmenama Zakona o utvrdjivanju garantne šeme kao mera podrške privredi za ublažavanje posledica pandemije postojeće državne garancije za kredite preduzećima su uvećana za 500 miliona evra. Zajmovi se daju na rok od 36 meseci uz obavezan grejs period od devet do 12 meseci.\nZakonom o utvrdivanju druge garantne šeme kao mera dodatne podrške privredi predvidjene su garancije u ukupnom iznosu od 500 miliona evra za ugrožena preduzeća, koja su u 2020. imali pad prihoda veći od 20 odsto u odnosu na 2019.\nTi krediti biće otplaćivani u roku od pet godina, uz grejs period od 18 do 24 meseca.


Popularna domaća serija “Besa“ prva je srpska serija prema čijoj priči se snima adaptacija za inostrano tržište.\n“Besa“ se tako pridružila krugu popularnih svetskih serija koje su svojim kvalitetom prevazišle lokalne granice u kojima su nastale.\nU tekstovima objavljenim u Variety, C21 media i drugim renomiranim svetskim medijima iz oblasti sedme umetnosti, navodi se da će MBC Studios, produkcijska kuća iz Dubaija, i Eagle Films iz Libana emitovati triler kriminalističku seriju pod novim imenom “Krvna zakletva“ (Blood Oath), tokom prvog kvartala 2020. godine. Adaptacija serije biće dostupna arapskom govornom području koje broji više od 400 miliona ljudi.\n– Nakon velikog uspeha na domaćem tržištu, “Besa“ je prva srpska serija koja je prodata i realizovana kao format u inostranstvu. Adrenalin trenutno priprema drugu sezonu, za koju verujemo da će biti još uspešnija – izjavila je Tea Korolija, direktorka Adrenalina, producentske kuće koja je vlasnik originalnog formata serije Besa.\nSerija “Besa”, koju je Adrenalin producirao u Srbiji 2018. godine prema originalnoj ideji Srđana Šapera, je popularan triler koji je kreirao poznati britanski scenarista Toni Džordan u saradnji sa timom domaćih pisaca. “Besa“ je osvojila publiku i kritiku u Srbiji i regionu. Stručni žiri proglasio je “Besu“ za najbolju seriju u prethodnoj godini u Srbiji.\nPrva međunarodna verzija serije “Besa“ snimana je u Libanu, Grčkoj i na Kipru.\n– Radnja “Krvne zakletve“ prilagođena je lokalnoj publici, ali je atraktivna i za druga međunarodna tržišta. Mi u MBC-u nastavljamo da stvaramo upečatljiv, kvalitetan sadržaj koji privlači gledaoce širom sveta – rekla je Safa Aburizik, direktorka programa u studiju MBC.\nTags: besaMBC STUFIOprva srpska serija\nShare 1569 Tweet 943\nShare 2368 Tweet 539\nAna Nikolić nastupila je posle duže pauze, a u njenim hitovima uživao je i naš najbolji teniser Beograd je prošle...\nEdita Aradinović: Menjam imidž iz dosade i svaki put omašim\nOlivera Jovićević voditeljka\nOlivera Jovićević: Nemate pravo na predaju ako ste jedini roditelj svom detetu\nManekenka Sofija Milošević\nNovak na nastupu Ane Nikolić


Poslanici Skupštine Kosova iz redova nevećinskih zajednica pokrenuli su inicijativu da rezervisana mesta u ovoj instituciju ostanu i u naredna dva skupštinska mandata.\nU prva dva izborna mandata, 20 od 120 mesta bila su rezervisana za predstavnike manjinskih zajednica na Kosovu, a svako dobijeno mesto na izborima bilo je dodatno mesto.\nUstavom je predviđeno da u trećem izbornom mandatu, koji predstoji, rezervisana mesta postanu zagarantovana, što znači da će predstavnici manjinskih zajednica moći maksimalno da dobiju 20 mesta.\nPoslanik Duda Balje ispred bošnjačke koalicije Vakat navodi da, uzimajući u obzir u kojoj se situaciji nalaze manjinske zajednice, rezervisana mesta u Skupštini trebaju da traju još dva mandata.\n“S obzirom na to da smo započeli mnoge projekte vezane za manjinske zajednice, smatramo da je naš broj u parlamentu upravo presudan za njihovo rešavanje i bolju implementaciju zakona i svega što se tiče manjina”, kazala je ona.\nOd 25 manjinskih poslanika njih 24 je potpisalo platformu koja omogućava LOBI grupi da se angažuje kod svih relevantnih faktora kako bi se odobrila rezervisana mesta.\nMinistar rada i socijalne zaštite Nenad Rašić smatra da su zajednice na Kosovu do sad igrale veoma konstruktivnu ulogu i da je potrebno da se rezervisana mesta i dalje održe.\n“Ukoliko demokratsko društvo jeste cilj Kosova, ukoliko želite da integrište sever, ukoliko želite da ukažete visoke norme demokratskog vrednovanja, rezervisana mesta su verovatno jedna od preduslova ukoliko želite da pokažete da hoćete stvarno biti demokrata ne samo deklarativno, već i suštinski”, kazao je on.\nPredsednik skupštinske komisije za promenu Ustava Arsim Bajrami kaže da su rezervisana mesta vec promenjena u garantovana mesta Ustavnim amadmanima usvojenim prošle godine.\nBajrami napominje da su manjinske zajednice zaštićene najvišim evropskim standardima ugradjenim u Ustav Kosova, ali da se zahtev poslanika manjinskih zajednica mora rešiti na političkom nivou.\n“To je ustavna odluka o kojoj se treba da se diskutuje na političkom nivou kako bi se videlo da li politicičke partije većine imaju taj koncenzus”, kazao je on.\nKomentarišući zahtev manjinskih zajednica da se za još dva mandata produže rezervisana mesta u Skupštini Kosova, predsednik Skupštine Jakup Krasnići početkom nedelje je rekao da o tome odluku moraju doneti političke partije, ali da po njemu taj zahtev prevazilazi demokratiju.\n„Za demokratiju nije zdravo da Skupstina Kosova ima vise broja od volje gradjana. Smatram da u tom pogledu koliko smo imali do sada da je Kosovo ucinilo pozitivniji korak u odnosu na ostale zemlje I ne trebamo ici dalje od onoga sto imamo”, kazao je Krasnici.\nProtiv rezervisanih mesta izjasnili su se i predstavnici opozicionog Demokratskog saveza Kosova i pokreta Samoopredeljenje.


Đinping odlično poznaje istoriju Srbije - Nova Borba\nĐinping odlično poznaje istoriju Srbije\nTokom šetnje Kalemegdanom, kineski predsednik Si Đinping pokazao je veliko interesovanje za istoriju Beograda i Srbije.\n"To je bila neformalna, opuštena, prijateljska poseta, gde je predsednik Kine pokazao interesovanje za istoriju Beograda i Srbije, koju smo mu zajednički predsednik Tomislav Nikolić i ja pojasnili", rekao je Seratlić.\nOn je rekao da je kineskog predsednika sve zanimalo, od doseljavanja naših plemena, razvoja grada, ratova, ali je istakao da je Si pokazao "impresivno" znanje o Srbiji, te da se oduševio pogledom na ušće.\n"Bio je fasciniran i istorijom grada i našeg naroda", rekao je Seratlić.\nDodao je i da se predsednik Nikolić potrudio da ugođaj bude još veći i dao kineskom kolegi mnogo informacija o Beogradu.\n"Sve ga je zanimalo, i ono što je istorija i geografija, sve vreme je postavljao pitanja, nije samo protokolarno slušao šta imam da kažem", utisak je Seratlića.\n"Kineski predsednik je stekao određeno poštovanje prema mestu na kom se nalazi i shvatio je da imamo premalo vremena za tako dugu istoriju", rekao je Seratlić.\nPredsednici Kine i Srbije prošetali su juče popodne Kalemegdanom, u društvu supruga, članova delegacija i novinarskih ekipa.


Komunalne usluge u Dubaiju možete da plaćate manje - saznajte kako\nKako u Ujedinjene Arapske Emirate stignu topli dani, tako DEWA račun za struju i vodu raste. Uključivanje klima-uređaja i česta tuširanja dovode do većeg računa za komunalne usluge.\nAli, ukoliko budete koristili kalkulator, odnosno alat za procenu potrošnje i pridržavali se saveta, računi mogu da budu niži. Naime, alat za procenu pomaže korisnicima da prate nivoe potrošnje električne energije kod kuće i da donose održivije odluke na osnovu prilagođenih saveta.\nKako se koristi DEWA alat za procenu potrošnje?\nAlat za procenu potrošnje ima za cilj da pomogne ljudima da razumeju svoje obrasce potrošnje vode i električne energije, kako bi mogli da rade na smanjenju svog računa za komunalne usluge. Da biste imali koristi od alata za procenu, sledite ove korake:\n1. Posetite stranicu DEWA\n2. Kliknite na „Započni sada“\n3. Od vas će biti zatraženo da se prijavite koristeći svoj UAE Pass ili Deva ID.\n4. Veb lokacija će vas zatim odvesti do alata za procenu potrošnje. Kliknite na 'Započni procenu'.\n5. Veb stranica će vas zatim provesti kroz detaljan upitnik koji će vas sistematski pitati o vašoj stambenoj jedinici, uređajima koje imate u svakom delu vašeg doma – dnevnom boravku, spavaćoj sobi, kuhinji i kupatilu i pitati detalje o vašim obrascima potrošnje. Na primer, od korisnika će najpre biti traženo da dostavi podatke o tome koliko spavaćih soba ima u svojoj stambenoj jedinici i da li živi u stanu ili vili. Na osnovu vaših odgovora, upitnik će prilagoditi pitanja kako biste saznali više o tome koliko energije možda trošite kod kuće.\n6. Kada popunite upitnik, dobićete pregled vaše potrošnje energije i koja aktivnost troši najviše struje i vode.\n7. Na osnovu odgovora u anketi, dobićete prilagođene savete koje možete da primenjujete kako biste smanjili potrošnju energije. Na primer, DEWA preporučuje instaliranje solarnih fotonaponskih panela - tako ćete umanjiti račun za struju. Slično tome, u zavisnosti od vrste opcija osvetljenja koje koristite, DEWA daje preporuku o energetski najefikasnijim opcijama osvetljenja za vašu stambenu jedinicu.\n5 načina da koristite Emirates ID: Uskoro i podaci o vizi\nEXPO selo – nova stambena zajednica u Dubaiju\nPovezane teme: DEWA račun struja voda komunalije račun kalkulator život u Dubaiju


Dačić: Kacinova izjava o datumu njegov stav\nCilj Srbije je da dobije datum za početak pregovora o ulasku u Evropsku uniju do kraja godine ili najkasnije u prvoj polovini sledeće, poručio je danas premijer Srbije Ivica Dačić.\nOn je rekao da poruku izvestioca Evropskog parlamenta za Srbiju Jelka Kacina da Srbija neće dobiti datum ove godine shvata kao Kacinovu procenu, a da su upozorenja izvestioca EP povodom potrebe reformi i spornih privatizacija podudarne sa politikom Vlade.\n"Kacinov stav (o datumu) je zasnovan na pitanju da li će biti dovoljno vremena i da li će Srbija stići sve da uradi da bi dobila datum, ali, mi ćemo se truditi i naš cilj je da do kraja godine ili najkasnije u prvoj polovini sledeće dobijemo datum", rekao je Dačić na pres konferenciji u Vladi Srbije.\nOn je naveo da je njegov današnji razgovor sa Kacinom bio konstruktivan i naglasio da su unutrašnje reforme interes Srbije, te ona zbog toga mora da nastavi da radi na njima, a ne samo zato što je to nalog EU.\nPrema njegovim rečima, opredeljenje Vlade po pitanju spornih privatizacija, o kojima je i Kacin juče govorio, je da se sve sporne privatizacije preispitaju i da se vidi da li je bilo zloupotreba.\n"Ispada da mi ne znamo da su te privatizacije sporne, a jedna trećina privatizacija je poništena. Bez obzira da li postoji interes EU ili ne, a taj interes svakako postoji, mi smo opredeljeni da se te privatizacije preispitaju, što sam rekao i prilikom izlaganja ekspozea", naglasio je Dačić.\nOn je u razgovoru sa Kacinom izrazio očekivanja da neće biti novih uslova na evropskom putu Srbije.


Otvoren konkurs za nagradu Evropske unije za istraživačko novinarstvo | EUME\nNaslovnica Info Press info Otvoren konkurs za nagradu Evropske unije za istraživačko novinarstvo\nDrobnič i Mićunović\nKonkurs za dodjelu nagrade Evropske unije (EU) za istraživačko novinarstvo, otvoren je danas, a prijave se mogu podnositi do 30. marta.\nKonkurs koji je raspisao Insitut za medije, odnosi se na priče koje su objavljene između 1. januara i 31. decembra prošle godine.\nVršilac dužnosti direktora Instituta za medije Crne Gore, Vladan Mićunović kazao je da je ove godine uvedena novina i da će biti nagrađena „Najbolja priča mladog istraživačkog novinara“.\n„Za tu nagradu mogu konkurisati istraživački novinari rođeni 1980. godine ili kasnije, ili grupa novinara od kojih najmanje polovina mora biti rođena 1980. godine ili kasnije“, pojasnio je Mićunović.\nOn je naveo da će autor prvonagrađene priče dobiti četiri hiljade EUR, drugonagrađeni će dobiti tri hiljade, koliko će dobiti i najbolji mladi istraživački novinar.\nMićunović je kazao da je konkurs raspisao Institut, kao dio regionalnog partnerstva organizacija civilnog društva kojima koordinara Mirovni institut u Ljubljani.\nOn je dodao da je nagrada za istraživačko novinarstvo regionalna inicijativa koju je uspostavila Evropska komisija.\n„U okviru ovog projekta, predviđeno je organizovanje godišnjih takmičenja u državama kandidatima i potencijalnim kandidatima za članstvo (Crna Gora, Albanija, Bosna i Hercegovina, Makedonija, Srbija, Kosovo i Turska) tokom tri godine, 2015, 2016. i 2017. godine“, pojasnio je Mićunović.\nOn je precizirao da za nagradu mogu konkurisati istraživačke priče koje se bave društvenim pitanjima vezanim za zloupotrebu moći i nepoštovanje osnovnih prava, kao i korupciju i organizovani kriminal u Crnoj Gori, a za koje javnost drugačije ne bi saznala.\n„Po propozicijama konkursa, mogu se prijaviti priče koje su emitovane u bilo kojoj vrsti medija u Crnoj Gori – štampa, radio, TV, onlajn mediji ili kombinaciji ovih medija“, rekao je Mićunović.\nOn je dodao da je konkurs otvoren za sve profesionalne novinare ili grupe novinara, bez obzira na prirodu njihovog radnog odnosa – puno zaposlenje, honorarni rad, samozaposlenje i slično.\nŠef Delegacije EU u Crnoj Gori, Mitja Drobnič kazao je da je taj konkurs rezultat konferencije koja je održana u junu 2013. godine.\n„Cilj je da se nagrade novinare čije istraživačke priče doprinose transparentnosti i izvještavanju o društvenim pitanjima vezanim za zloupotrebu položaja, temeljna prava, korupciju i organizovani kriminal, a koje drugačije ne bi dospjele do javnosti“, kazao je Drobnič.\nOn je objasnio da istraživačko novinarstvo, kada se radi profesionalno i uz strogo poštovanje etičkih standarda, predstavlja dodatnu vrijednost za vladavinu prava.\nPrema riječima Drobniča, ono doprinosi izlaganju javnosti slučajeva u kojima dolazi do zloupotrebe javnih fondova ili koji pokazuju kako javni funkcioneri zloupotrebljavaju položaj.\nNa taj način, dodao je on, doprinosi se odgovornosti institucija i njihovih predstavnika.\nDrobnič je poručio da je istraživačko novinarstvo nezamislivo bez slobode izražavanja.\n„EU zbog toga očekuje od svih zemalja proširenja da iskorijene zastraživanje nad novinarima i da se bore protiv nekažnjivosti tako što će sve takve slučajeve u potpunosti procesuirati“, poručio je on.\nOdluku o nagradama donijeće petočlani žiri, koji je sastavljen od uglednih novinara i javnih ličnosti.\nProšle godine prvu nagradu osvojio je novinar televizije Vijesti, Sead Sadiković.\nDetalji o nagradi i proceduri prijavljivanja dostupni su na www.mminstitute.org/EUaward.


Dinkiću, ko je kriv za Krišta ?\nPress\t27.11.2008 15:41\nBojan Krišto, na insistiranje G17 Plus, postavljen za direktora Aerodroma iako je prethodno uhvaćen u pokušaju milionskog lopovluka u „Lutriji"\nDirektor Aerodroma „Nikola Tesla" Bojan Krišto, koji je juče i zvanično podneo ostavku, postavljen je na to mesto na insistiranje G17 Plus, iako je ljudima iz vrha vlasti, pa i Mlađanu Dinkiću, bilo poznato da je on kao direktor „Lutrije" prošle godine pokušao milionsku pljačku!\nKolege novinari, šta je, bre, sa vama?\nSve srpske dnevne novine, televizije i radio stanice prenele su juče kao udarnu vest informaciju da je direktor Aerodroma „Nikola Tesla" Bojan Krišto podneo ostavku. Međutim, niko osim RTS-a nije spomenuo da je Krištovu milionsku mućku prošle nedelje otkrio Press! Niko nije spomenuo činjenicu da je Press najzaslužniji za to što je sprečeno dalje razbacivanje državnih para na Aerodromu (!?!).\nSvi se pozivaju na „pisanje pojedinih beogradskih medija". Ne pominju ni P od Pressa. Kao da se ne valja. Kao da je zakonom zabranjeno.\nU redu je, razumemo mi zavist, razumemo i da je drugim redakcijama krivo što oni nisu otkrili ovu priču pre nas, razumemo i da su neki „šifrovani" mediji nesrećni što je njihov Krišto zglajznuo, ali u novinarstvu je osnovno pravilo da se navede izvor informacije.\nMi to uvek radimo, a vama, ostalim kolegama, ovo neka služi na čast. (D. J. V.)\nPress je, naime, došao do dokumentacije koja pokazuje da je Krišto sa bliskim saradnicima početkom prošle godine registrovao privatnu firmu „DLS distribucija", preko koje je nameravao da naplaćuje milionsku proviziju od svih lutrijskih uplata! Zahvaljujući ljudima iz vrha „Lutrije" koji su se usprotivili ovoj mahinaciji, vlast je u poslednjem trenutku sprečila ovu pljačku.\nNagrada za mućku\nSa ovom Krištovom mahinacijom leta 2007. godine upoznati su tadašnji premijer Vojislav Koštunica, ministar policije Dragan Jočić, kao i potpredsednik Vlade Mlađan Dinkić i još nekoliko ministara iz redova DS-a.\n- Krišto tada nije smenjen, pošto se Dinkić tome oštro usprotivio, a Koštunica nije insistirao, ali je njegova „kombinacija" zaustavljena pre nego što je uspeo da milionski promet prebaci na svoju privatnu firmu... Posle majskih izbora, G17 je najpre insistirao da Krišto ostane na čelu „Lutrije", ali kada to nije prošlo, on je postavljen na čelo Aerodroma. Tako je on, faktički, nagrađen za pokušaj mućke... - otkriva za Press sagovornik iz vrha bivše i sadašnje Vlade, ministar iz redova DS-a.\nPressu je ova priča potvrđena u nekoliko nezavisnih i veoma pouzdanih izvora iz samog vrha vlasti. Sada se, tako, postavlja pitanje kako je moguće da je Bojan Krišto postavljen na direktorsko mesto Aerodroma, iako se znalo da je sklon mahinacijama?! Ko je, dakle, kriv za to što je jedan dokazano sumnjiv tip doveden u poziciju da rasipa državne pare?! I da li je kriv lider G17 Mlađan Dinkić čiji je Krišto kadar?!\nKoštuničin DSS juče je zatražio smenu Mlađana Dinkića „zbog nepravilnosti u radu direktora koje je predložio".\n- Neistinite su tvrdnje da Dinkić nije znao šta rade njegovi najbliži saradnici, jer je poznato da funkcioneri G17 rade pod neprekidnim autokratskim pritiskom i da za sve moraju da pitaju Mlađana Dinkića - apeluju iz DSS-a.\nLider SNS-a Tomislav Nikolić kaže da Krišta, zbog svega, treba poslati u zatvor, i napominje da je nemoguće da je on bilo šta radio bez znanja Mlađana Dinkića.\n- Lično ne verujem da je on mogao da radi sve što je radio bez znanja svog šefa, tako da odgovornost snose oni koji su ga predložili i postavili. Podržavam vas da se isto tako detaljno pozabavite svima njima, jer u vladajućoj koaliciji, a naročito u G17, ima mnogo sličnih njemu - kazao nam je Nikolić.\nLider Nove Srbije Velimir Ilić kaže da Mlađan Dinkić snosi veću odgovornost od Bojana Krišta!\n- Zna se ko je kadrirao Krišta, zna se ko ga je predložio... Dinkić je odgovoran i zbog malverzacija na Aerodromu. Nije Krišto podneo ostavku samo zbog toga što ste vi otkrili kolika mu je plata, šta je jeo i pio na račun Aerodroma, čime se vozio. Uplašio se verovatno da ćete otkriti i kako je prodao zemljište Kontroli leta i gde su te pare, i zbog toga mu je Dinkić verovatno rekao da podnese ostavku. Zajedno su odgovorni! - kaže Ilić za Press.\nPotpredsednik SRS-a Dragan Todorović smatra da odgovornost za Krišta treba da snose stranka koja ga je predložila, njen lider Mlađan Dinkić i cela Vlada:\n- Ma, Krišto je samo jedan od njih. Dinkić je najodgovorniji, kao i ovi iz DS-a. O tome ću sve govoriti na sednici kada se bude raspravljalo na Vladi - rekao nam je Todorović.\nVlast brani G17\nMeđutim, u DS-u, G17 i SPS-u odbacuju svaku primisao o odgovornosti Mlađana Dinkića. Šefica poslaničke grupe DS-a Nada Kolundžija otvoreno kaže da Dinkić ne treba da bude smenjen:\n- Jasno je da neko pokušava da ispolitizuje situaciju, ali ovde nema prostora da se traži odgovornost Mlađana Dinkića. Ovo nije udar na jednu stranku, već je naša namera da se u javna preduzeća uvedu red i transparentnost - kazala nam je Kolundžija.\nNi SPS ne želi da polemiše ko je odgovoran za „aferu Krišto", niti da proziva Mlađana Dinkića:\n- Mi podržavamo stav DS-a da nadležni državni organi treba da utvrde da li je bilo malverzacija na Aerodromu, da li je zakon prekršen, a tek onda možemo da pričamo o pojedinačnoj odgovornosti - kazao nam je portparol i poslanik SPS-a Đorđe Milićević.


SKIN VISION 2 - KAMERA-ANALIZA STANJA KOŽE\nSKIN VISION 2 - KAMERA-ANALIZA STANJA KOŽE Featured\nModel: Skin Vision 2\n• Skin Vision mikroskopska kamera za analizu kože\n• Skin Vision softver koji možete instalirati na svom PC računaru\nSkin Vision je moderan digitalni sistem za višespektralnu analizu kože. Mikrokamera sa uveličavajućim objektivom od 50 puta i posebnim filterima za detekciju promena na koži omogućava detaljnu analizu po 8 kriterijuma.\nStručne konsultacije - profesionalni pristup\nKonsultacije su ključni deo svake stručne intervencije. U sklopu Skin Vision sistema se nalazi poseban softver za analizu kože razvijan u saradnji sa vrhunskim stručnjacima u oblasti kozmetologije. Time obezbeđujete vašem klijentu detaljnu individualnu analizu sa fotografijama i potencijalnim uzrocima stanja njegove kože, kao i preporuke tretmana u vašem institutu, preparata za kućnu negu, aparativnih metoda i eventualnih promena u ishrani. Skin Vision softver u sebi sadrži bazu podataka gde se vodi evidencija o pregledima za svakog klijenta. Time je omogućeno praćenje napretka stanja kože i poboljšanje rezultata nakon izvršenih tretmana i nakon primene odgovarajućih preporučenih preparata.\nSkin Vision - Analize\n• Analiza tena\n• Analiza teksture\n• Analiza sebuma\n• Analiza pigmenata\n• Analiza hidratacije\n• Analiza pora\n• Analiza bora\n• 3D izgled kože\nSkin Vision - preporuke\n•Dijagnoza stanja kože\n• Potencijalni uzroci\n• Predlog aparativnih tretmana - metoda\n• Predlog preparata za kućnu negu\n• Predlog preparata za kozmetičku kabinu\n• Evidencija klijenata - kartoteka\nSKIN VISION SAMO ZA VAŠ INSTITUT!\nPored standardne ponude u mogućnosti smo da vam pružimo dodatnu uslugu prilagođavanja Skin Vision softvera koja se sastoji od: •Ubacivanje kozmetičkih preparata jednog ili više proizvođača (idealno za prodaju)\n•Prilagođavanje preporuka tretmana i preparata po želji klijenta\n•Prevođenje korisničkog interfejsa na neki drugi jezik\n•Prilagođavanje interfejsa vizualnom identitetu vaše kompanije\nViše proizvoda iz ove kategorije: « SKIN VISION 1 -ANALIZA STANJA KOŽE


Pripadnici Državne agencije za istrage i zaštitu (SIPA) nisu uhaspili načelnika Velike Kladuše Fikreta Abdića, saopćeno je iz ove policijske agencije.\n– U cilju istinitog informisanja javnosti i sprječavanja širenja dezinformacija oko toga da li su policijski službenici Državne agencije za istrage i zaštitu (u daljem tekstu: SIPA), po međunarodnoj Interpolovoj potjernici NCB Interpola Zagreb, slobode lišili Fikreta Abdića, obavještavamo javnost da navedeno lice nije lišeno slobode od strane policijskih službenika SIPA-e – navodi se u kratkom saopćenju.\nPodsjetimo, Laburistička stranka objavila je snimak na Facebooku kako je Abdić uhapšen sinoć. Na snimku se čuje kako je uhapšen po Interpolovoj potjernici. Abdić nije odveden iz Velike Kladuše, a jutros je, prema izjavama njegove kćerke, on u svom kabinetu na poslu i nije uhapšen. Na snimku se čuje i kako njegov sin zove advokata i govori mu da je potrebno da dođe jer “SIPA hapsi njegovog oca” te da “ga vode u Banjaluku”.


Nakon drugog neuspelog pokušaja formiranja 'Herkula', zajedničke firme najvećih preduzeća u ovom delu Evrope - 'Delta holdinga', 'Merkatora' i 'Agrokora', grupa srpskih biznismena na čelu sa predsednikom 'Delte' Miroslavom Miškovićem, u partnerstvu sa nekim zapadnoevropskim firmama, sprema se da kupi značajan procenat akcija 'Merkatora', saznaje 'Blic' iz pouzdanih izvora.\nPored Miškovića u preuzimanju 'Merkatora' značajnu ulogu ima i Milan Beko, tvrdi isti izvor ističući da su pomenuta dvojica srpskih biznismena već duže vreme u veoma dobrim odnosima sa predsednikom uprave 'Istrabenca' Igorom Bavčarom i novim direktorom ove firme Boškom Štrokom.\nPrema tvrdnji izvora bliskog najužem vrhu srpske vlasti, poslovni potez tandema Mišković-Beko Vlada Srbije je prihvatila sa odobravanjem. U Vladi dominira gledište da bi sprečavanje ovakve akcije sa slovenačke strane ugrozilo dobre odnose između privrede dve zemlje. U srpskoj vladi podsećaju da su slovenačke firme dobro dočekane u Srbiji, o čemu svedoči već razvijeni poslovi ne samo 'Merkatora', već i 'Gorenja', 'Triglav osiguranja' i mnogi drugih slovenačkih firmi, te da je krajnje vreme da i u Sloveniji požele dobrodošlicu kapitalu iz Srbije.\nIzvor 'Blica' tvrdi da je aktuelnom poslovodstvu 'Merkatora' ponuđen dogovor, a ukoliko on ne bude prihvaćen uslediće napad usmeren na kupovinu 30, a možda i 40 odsto akcija najveće slovenačke firme.\nTako je naš izvor koji je želeo da ostane anoniman zapravo potvrdio pisanje ljubljanskog 'Dnevnika' koji navodi da su srpski biznismeni spremni da za deonicu 'Merkatora' plate 50 hiljada tolara što je oko 200 evra, dok su je 'Istrabenc' i 'Pivovarna Laško' platili 38 hiljada (oko 150 evra).\nSlovenački dnevnik dalje tvrdi da bi ponudu za preuzimanje mogao da objavi i londonski fond 'Ašmor investment menadžment' iza kojeg takođe stoji srpsko-ruski kapital koji je povezan sa Bekom.\nPitanje je, piše 'Dnevnik', da li Srbi preuzimanje planiraju sa znanjem nekih ključnih ljudi povezanih sa 'Merkatorom'. Za razliku od 'Delte' i 'Merkatora' koji su uspešne kompanije (dobit 'Merkatora' u 2005. iznosila je 135 miliona evra), zbog finansijskih teškoća u kojima se već duže vreme nalazi, a sa kojima javnost u Hrvatskoj nije mnogo upoznata, 'Agrokor' Ivice Todorića je sasvim ispao iz kombinacije. Kada se firma za godinu-dve sasvim finansijski uruši, tvrdi izvor 'Blica', 'Agrokor' neizostavno čeka sudbina preuzimanja od strane ipak formiranog 'Herkula' u kome će Mišković imati većinski paket.


NAGRADNA IGRA „TAMO GDE JE SREĆA 100 PUTA VEĆA“ - Retail Serbia Forum - Retail Serbia\nNAGRADNA IGRA „TAMO GDE JE SREĆA 100 PUTA VEĆA“\n5 godina 5 meseci pre\t#698 od Zarko\nNAGRADNA IGRA „TAMO GDE JE SREĆA 100 PUTA VEĆA“ je kreirao Zarko\nZašto su nagradne igre toliko popularne i zašto ih potrošači vole? Da li zbog uzbuđenja i nade da neka od nagrada može da završi baš u njihovim rukama ili postoji neki drugi razlog? Ako do sada niste okušali svoju sreću u nekoj od mnogobrojnih nagradnih igara sigurno ste se bar pitali koje su šanse da baš Vi postanete srećni dobitnik? Svi oni koji učestvovali u velikoj naradnoj igri, koju je ovog proleća organizovala RODA pod nazivom „Tamo gde je sreća 100 puta veća“, imali su veliku šansu „100 puta veću“ da postanu srećni dobitnici i da osvoje neku od mnogobrojnih vrednih i praktičnih nagrada koje je za njih pripremio ovaj trgovinski lanac.\nRODA je na poslednjem finalnom izvlačenju, koje je održano u Kragujevcu 6. maja, podellila poslednje nagrade - 100 televizora i čak 2.000 kućnih aparata. U okviru ove nagradne igre podeljeno je 100 šporeta, 100 frižidera, 100 veš mašina koje su otišle u ruke srećnih dobitnika u nagradnim izvlačenjima održanim u Nišu, Novom Sadu i Šapcu, prethodnih nedelja. Uzbuđenje i radost povodom saznanja da vredni pokloni stižu baš na njihovu kućnu adresu, ovog puta zahvaljući RODI i njenoj nagradnoj igri, osetilo je 2.400 sugrađana, od kojih je glavnih 400 nagrada otišlo u 106 mesta širom Srbije.\nRODA, kao domaća trgovina posebnu pažnju posvećuje svojim potrošačima, a kroz nagradne igre kao što je ova želi da nagradi njihovu vernost i da unese radost u mnoge domove širom Srbije.\nOvom prilikom, kao i prethodna tri vikenda, za sve potrošače organizovan je interesantan i bogat program. Od 8 do 12 časova trajalo je nagradno izvlačenje srećnih dobitnika za 2.000 kućnih aparata u RODA centru u Kragujevcu, a na Trgu kod Krsta izvučena su imena dobitnika za 100 televizora. RODA je za sve potrošače, pored nagradnih izvlačenja, priredila i bogat program uz nastupe dečijeg hora i poznatih lokalnih gitarista.\nRODA neguje tradiciju porodične trgovine i svojim potrošačima nudi najniže cene, poseban doživljaj prilikom kupovine, a kroz bogatu ponudu proizvoda domaćih proizvođača koje plasira u svojim objektima pruža podršku domaćoj privredi.


SSP: U Zaječar dolaze ljudi koji će urediti zdravstveni centar, otvoriti bar jednu fabriku | Novinska agencija Beta\nPOLITIKA | 26.11.2021 23:40 > 26.11 23:42\nSSP: U Zaječar dolaze ljudi koji će urediti zdravstveni centar, otvoriti bar jednu fabriku\nZamenik predsednika Stranke slobode i pravde (SSP) Borko Stefanović izjavio je danas da u Zaječar dolaze ljudi koji će vratiti, srediti i urediti zdravstveni centar i ljudi koji će dovesti bar jednu fabriku, "da ljudi mogu da žive od svog rada".\nObraćajući se gradjanima u tom gradu, Stefanović je kazao da kada se u aprilu, na izborima, svi skupe gradjani Zaječara će pokazati da neće gradonačelnika kakvog sada imaju i da neće takvu vlast.\n"Posle izbora u Srbiji, ako u Zaječaru (gradonačelnik Boško) Ničić i njegova Srpska napredna stranka ne dobiju više od 50 odsto, tražimo vanredne izbore u Zaječaru", rekao je Stefanović.\nOn je rekao da će svi ljudi iz Vodovoda koji su "isterani s posla", biti vraćeni na taj posao a da će oni koji su ih isterali "po zakonu odgovarati" i da po zakonu o lustraciji neće više moći da se bave ni sa čim što ima veze sa narodnim, državnim novcem.\nStefanović je gradjanima rekao da SSP od danas širi Srbijom vest da se opozicija ujedinila.\n"Stala je (opozicija) zajedno pod barjak naše zemlje, ponosno, sa jedinstvenom listom koju će predvoditi naša (potpredsednica SSP) Marinika Tepić", rekao je zamenik predsednika SSP.\nPotpredsednik SSP Dejan Bulatović izjavio je da je ta stranka potpisala kod notara da ukoliko ne ispune sve što su obećali u "Planu za dan posle", napustiće politiku i više se njom neće baviti.\nOn je rekao da je tokom ove godine ugašeno 360 sela, ocenjujući da je to najveća opasnost za Srbiju.\nPrema njegovim rečima, SSP ima plan za oporavak svih tih sela da se krene kroz poljoprivredu, da vrate krave, svinje, ovce, da se ljudi bave voćarstvom i stočarstvom.\nBulatović je naveo da je plan SSP da uvede gorivo bez akciza za poljoprivredu, a da će i država garantovati poljoprivredne proizvode proizvodjačima koji budu potpisali sa državom ugovor.\nOcenio je da oporavak sela mora biti prioritet buduće Vlade i budućeg predsednika Srbije.\n"Ministarstvo poljoprivrede završava svoj poslednji udarac prema srpskom delu i prema srpskoj poljoprivredi pre nekog vremena su počeli da uvoze čak i mleko", naveo je Bulatović i dodao da su ugasili gotovo sve farme u Srbiji.\nOn je kazao da Srbija uvozi smrznuto svinjsko meso, a da nije poznato odakle se sve to meso uvozi i kakvog je kvaliteta.


Pojavio se snimak sastanka: ''Nemam ništa protiv da Crvena zvezda igra Evroligu, ako...'' - Sportske.net\nPojavio se snimak sastanka: ''Nemam ništa protiv da Crvena zvezda igra Evroligu, ako...''\nSastanak je trajao četiri sata, bilo je određenih spekulacija šta je ko rekao, a onda se pojavio - snimak!\nIz Partizana u NBA ligu?Evroliga izašla sa novim datumima, evo šta čeka Crvenu zvezdu i Partizan!Evroliga izašla sa novim datumima, evo šta čeka Crvenu zvezdu i Partizan!Naš ljubimac - Vladimir Štimac!Zvezda ili Partizan? Hrvati saznali, ako Evroliga obustavi takmičenje, poznati učesnici naredne sezone!\nU sredu je održan video-sastanak čelnika ABA lige sa predstavnicima klubova, a glavni zaključak je da se sačeka konačan stav Evrolige sredinom maja, pa da se tek onda donese konačna odluka o još uvek aktuelnoj sezoni regionalne lige.\nU medijima se potom pisalo o polemici čelnih ljudi Budućnosti i Partizana, Dragana Bokana, odnosno Ostoje Mijailovića, da bi njih dvojica vrlo brzo demantovali da je tu bilo nekakvog sukoba.\nA onda, par dana kasnije, na jednom YouTube kanalu pojavio se audio snimak sastanka, sa kojeg izdvajamo deo izlaganja Dragana Bokana i Ostoje Mijailovića.\nU jednom trenutku, Bokan je konstatovao da neće imati ništa protiv da Crvena zvezda igra Evroligu, ukoliko to bude stav većine i ako ne bude uslova da se sezona odigra do kraja.\n''Razumijem Partizanov stav da želi da prolongira situaciju da bi na kraju možda dobio šansu da za 'zelenim stolom' postane šampion zbog nemogućnosti odigravanja. To je njegov cilj, da se domogne Evrolige, ali moram da kažem da je u ovom trenutku pozicija sasvim druga.\nMislim da se to ne može desiti i mislim da će nas sljedeće godine u Evroligi ponovo predstavljati Crvena zvezda.\nJa mislim da Đoko (Pavićević, predsednik Mornara) nema ništa protiv da dođemo da odigramo fajnal-for pred praznim tribinama u Beogradu, nikakav problem nemamo. Neka nam Srbija kao država organizuje brz protok do hotela, da uvaži preglede koje ćemo mi redovno raditi zadnjih 28 dana od okupljanja...\nSmatram da ako nema uslova da se odigraju utakmice u Srbiji daj da tražimo alternativno. Ako neko hoće da nas ugosti u Hrvatskoj da odigramo fajnal-for i to ja prihvatam u ime Budućnosti. Prihvatam da igramo i u Sloveniji, prihvatam da igramo utakmice i na Kanarskim ostrvima, bilo gdje....\nMislim da u ovom trenutku nema većine da se liga završi ovim rezultatom. Osjećam iz Čovićeve reakcije - da bi se na kraju ova liga poništila i Crvena zvezda bi igrala Evroligu. Nemam ništa protiv toga, jer ipak Budućnost je samo jedan glas među jednakih 12 i ako nemamo većinu to moramo poštovati.\nNemam ništa protiv da Crvena zvezda igra Evroligu ako mi ne uspijemo da se dogovorimo prvo zbog interesa ABA lige.\nGeneralno gledajući Partizan ima svoj stav da za 'zelenim stolom' bude šampion. To sigurno neće podržati Crvena zvezda, Budućnost, Mornar i Cedevita... Crvenoj zvezdi najviše odgovara da se ovo odugovlači, a mislim da ni to ne može proći. Mislim da mi dolazimo u situaciju da budemo običan dekor u ABA ligi.\nNe pada mi na pamet, Budućnost je ove godine imala 3,6 miliona eura budžet. Mi smo išli sportski da igramo do kraja, mislim da smo svi tako i krenuli sezonu, ali ako treba sad da je završavamo na ovaj način gledajući propozicije, zareze, znake uzvika... Ako je Partizan prvi neka se odigra taj fajnl-for u Beogradu, bez obzira što ćemo mi kao Budućnost biti u podređenoj situaciji, jer je Crvena zvezda pozicija broj 3. Mi ćemo to progutati i bićemo spremni da igramo fajnal-for koji će se igrati u Beogradu'', rekao je Bokan.\nOno što je predsedniku Partizana zaparalo uši je Bokanova ocena da crno-beli žele titulu ''za zelenim stolom''. Mijailović je, s tim u vezi, podsetio i na neke primere iz prošlosti.\n''Ja nijednog momenta na ovom sastanku nisam predložio da Partizanu treba da dođe titula za nekakvim 'zelenim stolovima'.\nJa samo želim da podsetim da je Igokea pre sedam godina ušla u Evroligu sasvim zasluženo, a da su tih dana promenjena pravila i da je u Evroligu otišla neka druga ekipa.\nŽelim takođe da kažem da je 1999. godine, takođe nije igran plej-of i fajnal-for i otišli su Zvezda i Budućnost u Evroligu. Ja ne tražim ispred Partizana bilo kakve povlastice u ovom trenutku. Ja sam imao konkretan predlog da mi danas odredimo datum do kada ćemo da nastavimo takmičenje u predviđenom formatu. Ja zastupam interese svoga kluba, interese svojih navijača", objasnio je Mijailović.


NEIZOSTAVAN DEO POSLOVNOG ODELA: Jedan narod sa BALKANA je zaslužan za običaj NOŠENJA KRAVATA | Skandalozno\nNEIZOSTAVAN DEO POSLOVNOG ODELA: Jedan narod sa BALKANA je zaslužan za običaj NOŠENJA KRAVATA\nKravate su neizostavan deo svakog muškog poslovnog odela na bilo kojoj tački zemaljske kugle. Neki muškarci iz, zbog zahteva posla, nose svakodnevno, i imaju kolekcije u raznim bojama u zavisnosti od prilike\nAli, malo ko zna kako se, u stvari, običaj nošenja kravata raširio svetom. Komad odeće, koji se vezivao oko vrata, je bio deo narodne muške i ženske nošnje, ali je sve to uglavnom bilo skoncentrisano na određene grupe. Na primer, zabeleženo je da su neki Rimljani nosili kravate kao deo uniforme ili simbol pripadanja određenoj grupi. Međutim, u srednjem veku je to malo ko praktikovao.\n(Skandalozno.rs /Izvor: daliznate.com)\nBudite prvi sa komentarom na članku "NEIZOSTAVAN DEO POSLOVNOG ODELA: Jedan narod sa BALKANA je zaslužan za običaj NOŠENJA KRAVATA"


Dr Gligić objašnjava šta može da bude razlog zašto još nema gripa i da li je za to "kriva" korona - Naši u svetu\nDr Gligić objašnjava šta može da bude razlog zašto još nema gripa i da li je za to “kriva” korona\nObjavljeno 28/10/20 u 18:00\nSvetska zdravstvena organizacija navodi da podaci pokazuju drastičan pad slučajeva gripa u svetu, a prema onome što smo saznali od Gradskog zavoda za javno zdravlje i Instituta za javno zdravlje Srbije “Dr Milan Jovanović Batut” u sezoni 2020/2021 kod nas do sada nema laboratorijski potvrđenih slučajeva gripa, piše b92.net.\nGenetičar i novinar Piter Endrjuz koji se bavi naukom, navodi tri moguća razloga zbog kojih je grip “zatajio”, a naš poznati virusolog dr Ana Gligić ne isključuje ono što je on naveo u autorskom tekstu za RT.\nNaime, prva mogućnost, u koju Endrjuz najmanje i veruje, je da je grip nestao jer su lekari i naučnici pogrešno prepoznali druge respiratorne bolesti kao kovid 19.\nDruga je da je “kovid zagušio grip” i da ljudi ne mogu bolovati od dva virusa istovremeno. U prilog ovome je naveo nedavnu studiju Univerziteta Jejl prema kojoj od 13.000 pacijenata koji su lečeni od respiratornih bolesti, niko u isto vreme nije imao i virus koji izaziva prehladu i onaj koji izaziva grip. Čak je navodno utvrđeno da je plućno tkivo, koje je bilo izloženo virusima izazivačima prehlade, otporno na virus gripa. Mada samom Endrjuzu nije najjasnije zašto bi virus SARS KoV-2 “nadjačao” virus gripa.\nZa ovu mogućnost kao najverovatniju se uhvatila i dr Gligić koja je ujedno i dala objašnjenje za to.\n“Postoji mišljenje da je virus krone ispoljio tu inteferenciju na ljudima (dao svoje simptome i zauzeo mesto ovoog drugog). Računala sam na to da pojava jednog virusa u populaciji može da onemogući interferenciju (delovanje) drugog i ispoljavanje bolesti. Dakle, influenca interferira (međusobno deluje) sa koronom tako da bude kamiflirana njom i ne može da nađe mesto u ljudskim organima”, tvrdi dr Gligić za B92.net.\nTreća mogućnost je da mere uvedene zbog pandemije virusa korona, kao što su nošenje maski, fizičko distanciranje i karantin, sprečavaju i grip. Zagovornici ove teorije, kako navodi genetičar, imaju objašnjenje da su ljudi sa kovidom zarazniji nego oni sa gripom, te da su zato ove mere delotvornije na grip, nego na koronu.\nIako virusolog nije isključila ovu opciju, ona dodaje da je kod nas klima takva da je virus mogao i nije morao još da se pojavi.\n“Mogući su sporadični slučajevi koji verovatno nisu ni stigli da se testiraju na grip jer on daje sličnu kliničku sliku kao grip iako su potpuno različitih interferencija”, kaže ona.\nIpak, ne isključuje onu najstrašniju mogućnost da čovek oboli od oba virusa istovremeno.\n“Strašno bi bilo da ova dva virusa nađu u čoveku u isto vreme jer ne napadaju na isti način. Puno toga bi bilo ugroženo”, zaključuje dr Gligić.\nSofija Knežević, diplomirala u Austriji, živi u Njujorku a sada je ambasadorka platforme “Srbija stvara” (VIDEO)


RTCG - Radio Televizija Crne Gore - Nacionalni javni servis :: Tenis :: Znala sam da moram igrati na najvišem nivou\nKERBER OCIJENILA 14. 07. 2018. 21:15 >> 21:00 0\nNjemačka teniserka Anđelik Kerber rekla je poslije osvajanja prve titule na Vimbldonu da je u finalu protiv Amerikanke Serene Vilijams morala da igra na najvišem nivou.\n"Znala sam da moram da igram svoj najbolji tenis protiv šampionke kao što je Serena Vilijams", rekla je Kerber, prva Njemica koja je osvojila titulu na Vimbldonu poslije 1996. godine kada je to pošlo za rukom Štefi Graf.\nNjemica je danas pobijedila Vilijams sa 6:3 i 6:3 u finalu Vimbldona, te na taj način došla do prve titule na najprestižnijem teniskom takmičenju, a treće Grend slem titule u karijeri.\nKerber je spriječila Vilijams da osvoji svoji osmi trofej na Vimbldonu i ukupno 24. Grend slem titulu kojom bi izjednačila rekord Margaret Kort.\nVilijams se prije 10 mjeseci porodila, a Vimbldon je bio tek njen četvrti turnir od povratka na tur.\n"Impresionirana sam što sam stigla ovako daleko na Vimbldonu. Nijesam to očekivala. Danas sam igrala za sve majke širom svijeta. Pokušala sam da dođem do pobjede i trofeja, nadala sam se tome, ali moja protivnica je bila sjajna", rekla je Vilijams.\nOva 34-godišnja Amerikanka je dodala da i pored poraza ne smije da bude razočarana, jer je, kako je rekla "za nju ovo tek početak".


Građani Srbije nakon ubistva Brisa Tatona protestovali su, tražeći da vlasti spreče učestalo nasilje na ulicama\nOkružni sud u Beogradu naredio je raspisivanje poternice za dvojicom osumnjičenih za ubistvo francuskog državljanina Brisa Tatona.\nIstražni sudija Okružnog suda u Beogradu pokrenuo je već istragu protiv dvojice osumnjičenih za ubistvo Tatona i donio rešenje za određivanje pritvora, zbog težine krivičnog dela, javili su beogradski mediji.\nĐorđe Prelić, jedan od osumnjičenih navijača za ubistvo francuskog državljanina Brisa Tatona, pobegao je u Holandiju i krije se u toj zemlji, izjavio je ministar unutrašnjih poslova Srbije Ivica Dačić za dnevnik Pres.\n"Prema svim dosadašnjim operativnim podacima, Prelić se krije u Holandiji. On od ranije ima dosije u policiji, a bio je i osuđivan. Jedan je od poznatijih narko-dilera u Beogradu. Mi ujedno pokušavamo da utvrdimo na koji način je pobegao iz Srbije, ko su mu bili pomagači, pošto to nije mogao da uradi sam", rekao je je Dačić.\nMinistar unutrašnjih poslova Srbije rekao je za beogradski dnevnik "Pres" da, osim za Prelićem, policija intenzivno traga i za drugim osumnjičenim Dejanom Puzigaćom, koji je u bekstvu i koji je, takođe, bio osuđivan.\nOva dvojica osumnjičenih Đorđe Prelić i Dejan Puzigaća u četvrtak se nisu pojavili u Okružnom sudu u Beogradu gde je, saslušanjem optuženih, nastavljena istraga o ubistvu Brisa Tatona.\nOni se, kao i preostala desetorica okrivljenih koji su u pritvoru, terete za teško ubistvo, a jedan od optuženih se brani sa slobode.


Radovi na petlji zatvoriće Zrenjaninac do septembra - www.lobi-info.rs\nRadovi na petlji zatvoriće Zrenjaninac do septembra\nBojan K. 2. maja 2014., 10:39 4.2k Views\nSaobraćaj na Zrenjaninskom putu zbog postavljanja gornje konstrukcije Zrenjaninske petlje biće izmenjen do septembra kada se očekuje završetak radova. Na novoj saobraćajnici će se ubuduće umesto jednom, voziti u tri trake u oba smera.\nZbog postavljanja gornje konstrukcije Zrenjaninske petlje na delu od skretanja za groblje „Zbeg“ do izlaska za SC „Kovilovo“ vozila privremeno saobraćaju posebno izgrađenim putem. Cela betonska konstrukcija biće završena do septembra.\nRadnici na Zrenjaninskoj petlji povezuju postojeća, grade nova betonska polja, postavljaju podloge i asfaltiraju deonice. Na borčanskoj strani asfaltirano je više od četiri kilometra pristupnog puta novom mostu a ostalo je još oko 2.000 metara.\nSaobraćaj neće trpeti\n„Saobraćaj na Zrenjaninskom putu neće trpeti“, rekao je Nenad Bajić iz Direkcije za gradsko građevinsko zemljište. „Izgrađena je privremena saobraćajnica u neposrednoj blizini Zrenjaninskog puta u dužini od jednog kilometra i napravljena devijacija sa dve trake.“\n„Režim se ne menja značajno osim što vozila saobraćaju kroz devijaciju, odnosno gradilište, oko kilometar a zatim se ponovo uključuju ispred groblja ‘Zbeg’ na Zrenjaninski put.”\nSvi stubovi na petlji su završeni, počela je gradnja gornje konstrukcije a radi se i na suprotnoj strani, na deonici dugoj 10 kilometara od Zrenjaninskog do Pančevačkog puta.\nPrethodna objava Praznik rada u Besnom Foku obeležen uz vola na ražnju\nSledeća objava Najavljeno ispiranje vodovodne mreže na levoj obali\nPraznik rada u Besnom Foku obeležen uz vola na ražnju\nNajavljeno ispiranje vodovodne mreže na levoj obali


Reforma javne uprave preduslov za sve ostale reforme u BiH – Glas TK\nredakcija 12. March 2018.\nPravni institut u BiH uz podršku Ambasade SAD u BiH okupio je interdisciplinarnu grupu stručnjaka iz različitih oblasti – pravosuđa, uprave, energetskog sektora, obrazovanja, ekonomije, energetike, poljoprivrede, zdravstva. Oni su analizirali sektore i najvažnije probleme koji ih opterećuju, te ponudili određena rješenja i preporuke.\nKao rezultat njihovog istraživanja i analize nastao je dokument Policy Paper pod nazivom “Reforme u BiH – ka efikasnijoj državi“ na kome je rađeno više od godinu dana.\n“BiH kasni s implementacijom reformi, ali ako donosioci političkih odluka krenu u implemetaciju uvijek se može napredovati. U oblasti poljoprivrede i ruralnog razvoja nedavno je usvojen starteški dokument na nivou BiH , također u oblasti energetike usvojena je okvirna strategija”, izjavio je projektni kordinator i direktor Pravnog instituta u BiH Muhamed Mujakić.\n“Kada je riječ naprimjer o reformama poljoprivrede, zdravstva, energetskog i drugih sektora jasno je da ih moraju iznijeti organi javne uprave, odnosno upravne organizacije, ministarstva i druga tijela uprave i tu trebamo kvalitetne kadrove”, dodao je Mujakić naglašavajući neophodnost nastavka reformskih procesa.\n“Osnovni cilj reforeme u zdravstvu bi bio rješavanje nagomilanih dugova u toj oblasti. Uspjeh reforme zavisi od više faktora, od konsolidacije ekonomskog sektora, jačanja primarne zdravstvene zaštite, jačanja prava pacijenata, ljekarskih komora, farmaceutskog sektora i dr.”, dodala je Bihorac-Kučuk.\n“Postoji problem nejednake zdravstvene usluge u smislu da pacijent koji je npr. u Širokom Brijegu ili Orašju nema jednak pristup zdavstvenim uslugama kao onaj koji je u nekom većem centru kao što su Tuzla, Sarajevo i sl. U narednom periodu multisektorskim pristupom treba da se riješi taj problem tako da pacijenti sa područja Federacije, ali i BiH imaju jednaku uslugu”, navela je Trumić.\n“Ovdje su mladi ljudi na intrerdisciplinarnoj osnovi, timski ponudili analize, preporuke i jednu vrlo zanimljivo znanje koje može poslužiti onima koji pripremaju i donose odluke, dakle za vlade, parlamente”, kazao je Pejanović.\n“Sredine u kojima djeluju poduzetni ljudi, gdje su formirane agencije za ekonomski razvoj, uključena struka i postoje razvojni projekti, već su odmakle u svom razvoju”, dodao je Pejanović, navodeći primjer Općine Tešanj.\n“Ono što nas zabrinjava na neki način jeste da se reforma javne uprave uvijek posmatra kao dio reformskih aktvinosti. Zaključak do kojeg mi dolazimo u našem istraživanju jeste da reforma javne uprave jeste preduslov za sve ostale reforme, jer je javna uprava, odnosno administracija, sektor od kojeg se očekuje da provede sve mjere koje postavljaju i kroz Reformsku agendu, ali i druge strateške i reformske dokumente BiH”, poručio je Živanović.\nPrevious Post: Cijene banana porasle za 50 posto\nNext Post: Salihamidžić: Kada dođe 8. juli Bayern će imati trenera


Proslava Nove godine: Vlada RS-a 14. januar proglasila neradnim danom\nNa taj dan u RS-u neće raditi republički organi i organizacije, organi jedinica lokalne samouprave, javna preduzeća, ustanove i drugi koji Novu godinu obilježavaju prema julijanskom kalendaru, saopćeno je nakon sjednice iz entitetske vlade.\nVlada Republike Srpske (RS) proglasila je nedjelju, 14.januara neradnim danom. Prema julijanskom kalendaru 14. januara se obilježava Nova godina.\nUsvojena je i informacija o radu radnih grupa za europske integracije u domenu tehničke finalizacije odgovora na pitanja iz Upitnika Europske komisije.\nEntitetska vlada je saglasna s tehnički finaliziranim odgovorima na pitanja 6., 13. i 48. iz Upitnika Europske komisije, a koja su sadržana u Poglavlju 31-Vanjska, sigurnosna i odbrambena politika.\nVlada RS-a je saglasna da se odgovori upute na prevođenje, te zahtjeva da se nacrti prevedenih odgovora dostave na verifikaciju prije njihovog upućivanja Europskoj komisiji.


Filmski Program: Hito Štajerl - Goethe-Institut Serbien\nFilmski Program Hito Štajerl\n© How Not To Be Seen: A Fucking Didactic Educational .MOV File (still)\nMi, 13.12.2017 -\nDom kulture Studentski grad, Bulevar Zorana Đinđića 179, Beograd\nDom kulture Studentski grad (Akademski filmski centar) organizuje Festival Alternative film/video koji će biti održan od 13. do 17. decembra 2017. godine. Festival je osnovan 1982. godine i prestavlja mesto okupljanja autora, teoretičara i kritičara eksperimentalnog filma i videa iz regiona i Evrope.\nOvogodišnji članovi žirija su: Hito Štajerl, Lordan Zafranović i Miloš Miša Radivojević.\nHito Štajerl, vizuelna umetnica i profesor na Berlinskom univerzitetu umetnosti, koja je 2015. godine svojom video instalacijom Factory of the Sun predstavljala Nemačku na Bijenalu u Veneciji, prikazaće svoje eksperimentalne filmove i govoriti o svom odnosu prema vizuelnoj umetnosti, tehnologijama i internetu.\nGostovanje ove značajne nemačke umetnice je izuzetno važan događaj na Festivalu, a posebno njena autorska prezentacija kao i učešće na dva okrugla stola festivala, od kojih se na jednom govori o filmovima prikazanim na festivalu, dok je tema glavnog razgovora Alternativni film kao subverzija filmskih kodova.\nUlaz na festivalske projekcije i događanja je slobodan.


Škundrić:Rafinerije u Srbiji još ne mogu da se grade - Beta\nVesti » Beta 11.08.2010\nŠkundrić:Rafinerije u Srbiji još ne mogu da se grade\nBEOGRAD, 11. avgusta 2010. (Beta) - Ministar rudarstva i energetike Srbije Petar Škundrić ocenio je da eventualna rafinerija nafte u Smederevu neće smeti da počne da se gradi pre kraja 2012. godine.\n"To postrojenje ne može da počne da se gradi pre nego što bude završena modernizacija rafinerije Naftne industrije Srbije u Pančevu, čak i ukoliko poslanici u Skupštini Smedereva daju zeleno svetlo za izgradnju nove rafinerije nafte", rekao je on za danšnju Politiku.\nKako je precizirao Škundrić, to je deo međudržavnog naftno-gasnog sporazuma potpisanog sa Rusijom koji ima snagu zakona i koji Srbija mora poštovati.\nTo je, kako je istakao, već sve predočeno američko-holandskom konzorcijumu "Komiko oil" koji hoće da gradi rafineriju u Smederevu.\nPrema rečima Škundrića, sa stanovišta rafinerijskih kapaciteta, rafinerija u Smederevu nema osnova da bude izgrađena jer u Srbiji postoje viškovi takvih kapaciteta.\nKako navodi Politika, Škundrić je ipak je skeptičan da rafinerija tog obima može da se sagradi sa 250 miliona dolara, pogotovo ako se zna da je samo za modernizaciju NIS-a potrebno blizu 500 miliona evra.\n"To su male pare za tako ozbiljnu investiciju", rekao je on i dodao da će "Komiko oil" dobiti energetsku dozvolu, koju je već zatražio od Ministarstva energetike, tek pošto se steknu svi uslovi neophodni za izgradnju postrojenja.\nNa pitanje da li zna zašto je "Komiku" baš toliko stalo da gradi u Srbiji, Škundrić je rekao da je ovaj deo Evrope interesantan za strane investitore i da veruje da "Komiko" zna gde će moći da plasira svoju robu.\nU Smederevu je u nedelju, 8. avgusta, održan neuspeo referendum o tome da li građani Smedereva da li žele rafineriju za preradu sirove nafte.\n"Komiko oil" je za zakup građevinskog zemljišta u industrijskoj zoni Smedereva ponudio 4,25 miliona dolara, a sa kompanijom "Transnafta" potpisao je memorandum vredan 15 miliona dolara za izgradnju kraka gasovoda od Pančeva do Smedereva.\nSrbija zbog Rusa ne da Amerikancima gradnju rafinerije u Smederevu\nSEEbiz sreda, 11. avgust 2010.\nMonopol NIS odlaže izgradnju nove rafinerije\ne-Novine sreda, 11. avgust 2010.\nŠkundrić: Dozvola Komiko oilu kad dopuni dokumentaciju\nBlic sreda, 11. avgust 2010.\nŠkundrić: Komiko oil da dopuni dokumentaciju\nMondo sreda, 11. avgust 2010.\nRusi odlažu rafineriju u Smederevu?\nB92 sreda, 11. avgust 2010.\nŠkundrić: Rafinerija posle dozvole\nu srbiji ne treba nista ga se gradi kad ce gospoda koja sedi u fotelje opet prodati za male pare. Kao sto su sve prodali sto se moze prodatii postali BOGATASi.\nKamaticapre 57 minuta\nKamaticapre 29 minuta\nGde investiratipre 17 minuta\nProsečna plata u aprilu 46.530 dinara


Mart 2018 - Fudbalski klub Kozara - Gradiška\nAvramović nepremostiva prepreka\nU utakmici 19. kola I lige Republike Srpske odigranoj danas na Gradskom stadionu u Gradišci pred oko dvije stotine gledalaca FK Kozara i Sutjeska iz Foče podijelili su bodove odigravši neriješeno 0-0. Prvih nekoliko minuta prolazi u obostranom ispitivanju snaga, da bi prvi pokušali da zaprijete gosti kada odličnu loptu u šesnaesterac Kozare ubacuje Rašević, […]\nKapiten Petrović poziva navijače\nSutra, u subotu 31. 03. 2018. se igra 19. kolo I lige Republike Srpske. Na Gradskom stadionu u Gradišci fudbaleri Kozare ugostiti će Sutjesku iz Foče. Nakon posljednjeg treninga pred sutrašnju utakmicu, sa nama je razgovarao Ognjen Petrović igrač sa najdužim stažom u našem timu i kapiten Kozare. Nakon dvije odigrane utakmice, pobjede i neriješenog, […]\nNeriješeno u Zvorniku\nU utakmici 18. kola I lige Republike Srpske odigranoj danas u Zvorniku Drina i Kozara podijelili su bodove odigravši 0-0. Nakon početnog ispitivanja snaga i terenske inicijative domaćih fudbalera, fudbaleri Kozare zaigrali su agresivnije i više kontrolisali loptu u svojim nogama. Dvije dobre prilike propuštaju Radoja i Kovljen, a danas vrlo dobar golman domaćih Vičić […]\nZgusnut raspored pred fudbalerima Kozare\nZbog odgađanja utakmica 18. kola fudbaleri Kozare će u narednih deset dana odigrati čak četiri utakmice. Prva na rasporedu je sutra, u srijedu 28. 03. 2018. kada će ih u Zvorniku u okviru 18. kola I lige Republike Srpske ugostiti trećeplasirana ekipa prvenstva Drina. Sigurno da je raspored naporan, ali kako nama tako i drugima, […]\nKadeti slavili, juniori poraženi\nDanas su na Gradskom stadionu u Gradišci odigrane zaostale utakmice 14. kola Omladinske lige BiH grupa Zapad u kojima su se sastali kadeti i juniori FK Kozara i Rudara iz Prijedora. Po teškom i blatnjavom terenu borbeni kadeti FK Kozara savladali su vodeću ekipu svoje lige sa 1-0. Strelac za pobjedu kadeta Kozare bio je […]\nOdgođena utakmica 18. kola, juniori u nedelju sa Rudarom\nZbog loših vremenskih uslova odgođena je utakmica 18. kola I lige Republike u kojoj je u Zvoriku Drina trebala dočekati FK Kozaru, a koja se trebala igrati sutra u subotu 24. 03.2018. godine. Novi termin odigravanja utamice biće određe naknadno. Juniori i kadeti umjesto utakmice u Bihaću, koja je odgođena zbog loših vremenskih uslova, u […]\nPioniri i predpioniri čekaju nastavak prvenstva\nPioniri i predpioniri FK Kozara vrijedno rade i s nestrpljenjem očekuju nastavak prvenstva u svojim ligama gde će nastaviti borbu za prva mjesta u obe kategorije. Vođeni svojim trenerima Saša Racom, Zoranom Blagojevićem i Krupljanin Sašom pioniri, predpioniri FK Kozara i mlađe generacije FK Stars su u pauzi prvenstva učestvovali na nekoliko jakih turnira, te […]\nKozara startala pobjedom\nDanas je nastavljeno prvenstvo u I ligi Republike Srpske utakmicama 17. kola. Na Gradskom stadionu u Gradišci, pred oko dvije stotine gledalaca fudbaleri Kozare ugostili su ekipu Slobode iz Mrkonjić Grada i zasluženo slavili sa 3-1 (1-1). Uprkos vremenu koje ničim nije pokazivalo da se radi o prvom proljetnom kolu, sa jakom kišom koja je […]\nVule Trivunović – Kozara spremna za proljeće\nNakon zimske pauze i odgode zbog lošeg vremena, sutra, u subotu 17. 03. 2018. godine nastavlja se takmičenje u I ligi Republike Srpske. U 17. kolu FK Kozara na Gradskom stadionu u Gradišci dočekuje Slobodu iz Mrkonjić Grada. Naš sagovornik je šef stručnog štaba FK Kozara Vule Trivunović Pauza je gotova, pripreme su završene, koliko […]\nPrijateljska sa Rudarom iz Prijedora\nFudbaleri Kozare odigrali su danas u Krupi na Vrbasu prijateljsku utakmicu protiv Rudara iz Prijedora i doživjeli poraz od 1-2. Izabranici Vuleta Trivunovića odigrali su čvrsto prvo poluvrijeme protiv ekipe jesenjeg šampiona I lige RS, da bi autogol Raspudića u 44. minuti doveo Prijedorčane u vođstvo od 0-1. Gol za izjednačenje postiže Radoja u 60. […]


Jeftini letovi iz Somalije za Boliviju - Avionske karte Somalija Bolivija - eSky.ba\nLetovi iz Somalije za Boliviju\nPretražite letove iz Somalije za Boliviju\nProvjerite najbolje ponude letova iz Somalije za Boliviju\n✔ Postoje li posebne ponude za letove iz Somalije za Boliviju na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Boliviju?\n✔ Ako rezerviram let iz Somalije za Boliviju, mogu li rezervirati ujedno i smještaj?\n✔ Koje avio-kompanije nude letove iz Somalije za Boliviju?\nBudite sigurni, da na eSky.ba ponuda letova iz Somalije za Boliviju uključuje ne samo niskotarifne avio-kompanije, već i one koje su specijalizirane za visoki standard.


U Temerinu građanima plaćaju 3.000 dinara da glasaju za broj šest | Autonomija\nU Temerinu građanima plaćaju 3.000 dinara da glasaju za broj šest\n"Čovek koji sedi u kafani i deli novac je poslanik (SNS) u Skupštini Vojvodine Dejan Mihaljica"\nPoliciji u Opštini Temerin građani i aktivisti pojedinih izbornih štabova prijavili su da određeni ljudi ispred biračkih mesta ubeđuju glasače da danas na predsedničkim izborima glasaju za kandidata pod rednim broj šest.\nPrema tvrdnjama građana, u selu Bački Jarak, koje se nalazi u toj opštini, oni koji pristanu budu upućeni u kafanu preko puta jednog biračkog mesta, gde dobijaju po 3.000 dinara ukoliko su glasali po tim uputstvima.\nOčevici navode da je od građana traženo dazaokruže na listiću broj šest, da precrtaju kandidata Ljubišu Belog Preletačevica, a ostale kandidate da zaokruže i precrtaju u „cik – cak“. Nakon toga, glasački listić je trebalo da uslikaju telefonom i pokažu ga ljudima koji im daju novac za to glasanje.\n„Čovek koji sedi u kafani i deli novac je poslanik (SNS) u Skupštini Vojvodine Dejan Mihaljica iz Temerina, koji je i predsednik Odbora za kulturu i javno informisanje u pokrajinskoj skupštini“, kazao je jedan od očevidaca.\nPosle intervencije policije po prijavama građana, osobe koje nude novac premestile su se u kafiće na udaljenosti od 50 do 70 metara od biračkih mesta.\nI aktivisti štaba Saše Jankovića u Temerinu su policiji podneli krivične prijave za, kako su naveli „kupovinu glasova za 3.000 dinara, slikanje glasačkih listića i precrtavanje kandidata“.\nTakođe, kako saznajemo, policiji su podnete prijave da se i na biračkim mestima 29 i 30 u Sirigu, dešavaju slične stvari.


Ministar Salko Bukvarević posjetio BKC: Sretan sam što smo pomogli BKC, Narodno pozorište i FK Slobodu\n10.02.2017. u 17:16 Broj citanja: 8072\nMinistar Salko Bukvarević posjetio BKC:\nSretan sam što smo pomogli BKC, Narodno pozorište i FK Slobodu\nSalko Bukvarević, federalni ministar za pitanja boraca i invalida odbrambeno-oslobodilačkog rata, danas je posjetio Bosanski kulturni centar Tuzlanskog kantona, te se sastao sa Edisom Bajićem, direktorom ove ustanove.\nSastanku su prisustvovali i Senad Mujkanović, predsjednik FK Sloboda, Vedran Lakić, šef Službe za ekonomski razvoj i društvene djelatnosti Grada Tuzla, Emina Ramić, predsjednica Upravnog odbora BKC-a i Menes Mušić, predstavnik Narodnog pozorišta Tuzla.\n- Uvijek mi je drago biti ovdje. Ovo je zaista jedna posebna kuća, koja je dugo vremena bila izvan upotrebe, ali zahvaljujući vrijednim mladim ljudima, ljudima iz kulture, ona je ponovo oživljena i vraćena ovom gradu i stavljena na raspolaganje svim institucijama i društvenoj zajednici, a posebno umjetnicima, i naravno, građanima koji vole umjetnost i posjećuju ovu ustanovu – kazao je Bukvarević.\nOn je istakao da je u proteklom periodu bio u prilici da u raspodjeli sredstava sa federalnog nivoa zatraži i da institucije kulture i sporta u Tuzli dobiju dio sredstava.\n- Izražavam svoje zadovoljstvo što je Vlada Federacije prihvatila taj prijedlog, pa smo skromnim donacijama pomogli rad ovih institucija. Mislim da postoje institucije kulture i izvan centra i zato sam se i založio da se pomogne Narodnom pozorištu Tuzla, BKC-u i Fudbalskom klubu Sloboda – kazao je Bukvarević.\nInače, na sastanku se razgovaralo i o budućem načinu pomoći, a ministar Bukvarević je pozvao da institucije iz Tuzlanskog kantona da redovno apliciraju na pozive na federalnom nivou.\n- Ja se stavljam na raspolaganje svim institucijama. Pored toga što imam obavezu da se brinem o boračko-invalidskoj zaštiti, ja sam i član Vlade Federacije, i imam zadaću, a i dolazim iz ovog grada, da se definitivno više pomogne ovom gradu u narednom periodu – kazao je ministar Bukvarević.\nDirektor Bajić i ostali učesnici sastanka su se zahvalili ministru za podršku u proteklom periodu, izražavajući nadu da će ta podrška biti i u ovoj godini, posebno zbog činjenice da BKC realizuje velike produkcijske projekte, koji su od interesa za sve građane u BiH.\nDirektor je podsjetio da je BKC u protekloj godini posjetilo 85.000 građana, te da je održano 377 događaja. On je istakao i dva vlastita projekta iz prošle godine, a radi se o predstavi "Srebrena krv" i zbirka "1001 sevdalinka i pjesme za sva vremena", te naglasio da se ovih dana realizuje još jedan projekat – predstava "Bosanska bajka", koja će premijerno biti izvedena 27. februara ove godine, povodom Dana nezavisnosti BiH.


Evropljani uvereni da se invensticija u Srbiju isplatila\nOlakšanje je sasvim jasno iz poruka koje su iz EU upučene Srbiji- glasači su većinom glasova dali priliku pro-evropskim snagama, što za Uniju znači nastavak ispunjavanja evropske agende. Naredni korak je čvrsta vlada koja će biti u stanju da bude pouzdan partner u približavanju Beograda i Brisela.\nPartner u Beogradu, po svemu sudeći,ostaje predsjednik Tadić sa pro-evropskim snagama okupljenim oko njegove partije i ideje da će Srbija svoje probleme bolje rješavati i budućnost graditi prilazeći što bliže evropskim institucijama.\nInvensticija u Srbiju se isplatila, uvjereni su Evropljani, koji su sa svih zvaničnih adrese uputili čestitke i podvukli da su pro-evropske snage osvojile jasnu pobjedu.\nSada, nakon što se čula riječ glasača u Srbiji, očekuje se brzo i uspješno pregovaranje ideoloških istomišljenika o formiranju nove vlade koja bi trebala, podsjeća se u poruci slovenačkog predsjedništva, u potpunosti slijediti evropsku agendu, gdje na prvom mjestu, ukoliko Beograd želi deblokirati tek potpisani Sporazum o stabilizaciji i pridruživanju, stoji hapšenje i transfer u Hag Ratka Mladića.\nPoruku o neophodnosti što bržeg formiranja vlade u Beogradu uputio je i visoki predstavnik EU, Javier Solana, koji se nada da će ta vlada u potpunosti biti opredjeljena ispunjavanju neophodnih preduvjeta za nastavak napredovanja prema Evropi, dok evropski komesar za proširenje, Olli Rehn, obećava uz to da će Evropska unija, ukoliko novoj vladi evropska agenda bude prioritet, podržati zemlju i obećava skori kandidatski status.\nSve ovo bi trebalo da bude poticaj za što skorije formiranje vlade koja će imati jedinstven stav o budućnosti Srbije, kao i o ispunjavanju njenih medjunarodnih obaveza...U suprotnom, plaše se u Briselu, taktiziranje oko vladajuće kolaicije bi moglo dovesti do novih izbora i novih izazova političkoj stabilnosti šireg regiona.\nDirektor za Balkan Medjunarodne krizne grupe, Sabine Fraiser:\n“Trebaće neko vrijeme da se formira koalicija, moguće da prilike neće biti lake, jer će svi čekati i gledati kako će biti formirana vlada, te ćemo tako, u svakom slučaju, biti svjedoci perioda neodlučnosti tokom narednih mjeseci, te tako ne očekujem nikakve značajne promjene u srpskoj politici- unutrašnjoj ili spoljnoj, zato što je zato sada potrebno neko vrijeme. Ono što se zaista nadam da se neće dogoditi, to je da i do septembra ne bude vlade u Beogradu, te tada bude neophodno da se organizuju novi izbori. Dakle, nadam se da će ovi izbori donijeti novu vladu i da ce Srbija krenuti naprijed, donoseći stabilnost cijelom regionu".


Svjetski lideri na obilježavanju Dana D – Urban Protection Academy\nBy M P 05.06.2019. 131\nSvjetski lideri okupiće se danas u Portsmutu, na jugu Velike Britanije, kako bi obilježili 75-ogodišnjicu najveće pomorske invazije u istoriji, takozvanog Dana D.\nBritanskoj kraljici Elizabeti Drugoj i premijerki Terezi Mej pridružiće se i američki predsjednik Donald Tramp, prenosi Rojtes.\nTramp će na taj način, poslednjeg dana posjete Britaniji, odati počast američkim i savezničkim vojnicima, koji su pomogli u spasavanju Evrope od nacističke Njemačke.\nOn je rekao da se raduje odlasku u Portsmut kako bi obilježio “možda čak i najveću bitku u istoriji”.\nObilježavanju će prisustvovati zvaničnici iz svih zemalja, koje su se borile zajedno sa Velikom Britanijom, a sve predstavljene zemlje dogovorile su se da objave zajedničko saopštenje, u kojem će obećati da će osigurati da se ne ponove “nezamislivi užasi” Drugog svjetskog rata.\nU takozvanom “Proglasu Dana D”, 16 potpisnica, uključujući Veliku Britaniju i SAD, obavezuju se da će zajedno raditi na “mirnom rješavanju međunarodnih tenzija”.\nU ranim jutarnjim satima 6. juna 1944. godine, više od 150 hiljada savezničkih vojnika napustilo je Portsmut i obližnja područja i započelo vazdušne, pomorske i kopnene napade na Normandiju, koji su na kraju doveli do oslobađanja zapadne Evrope od nacističkog režima.\nTags: Dan D Svjetski lideri\nDrama na nebu: “Suhoj” presreo američki vojni avion\nUbijeno najmanje 10 policajaca u Egiptu\nBalkanski ratovi stvorili su generaciju hrišćanskih terorista


Rajdel: Brzinu ćemo imati tek od juna - Serbiaring\nRajdel: Brzinu ćemo imati tek od juna\n02/24/2015 Aleksandar Babić Vesti, WTCC 0\nWTCC povratnik Rikard Rajdel pomirio se s činjenicom da će njegova ekipa prvih nekoliko trka ovogodišnjeg prvenstva sveta morati da posmatra kao produženi test u takmičarskim uslovima, pošto joj je novi TC1 „sivik“ isporučen prilično kasno.\nRajdel nije vozio na zvaničnom WTCC testu u Barseloni 13. februara, jer je tek izrađeni auto njegovom timu stigao samo dan ranije. Šveđani će morati da se zadovolje mini probom u Italiji, pre nego što otputuju za Terme Rio Ondo, gde sezona startuje.\n„Priželjkujem pet ili šest test dana na nekoliko različitih staza da bih upoznao auto“, priznaje Rajdel. „Mi zaista moramo da prvih nekoliko trka posmatramo kao test i razvoj. Po povratku u Evropu, posle Marakeša, nadam se da ćemo imati nekoliko test dana da saznamo više o automobilu, a pravi tempo ćemo, nadam se, imati u junu.“\nBTCC šampion iz 1998. godine nije izvezao punu WTCC sezonu još od 2009. Budžet za povratak u Svetsko prvenstvo obezbedio je švedski ogranak Honde, a za trkačku operativu zadužen je tim Niklasa Karlsona Nika rejsing, s kojim je Rikard 2011. osvojio Skandinavski turing šampionat.\n„Sve smo dogovorili u periodu između aprila i juna prošle godine,“ kaže Rajdel. „Dakle, prilično smo dugo radili na tome da se ovo ostvari. Biće zabavno. Raduje me što ću ponovo izvesti celu WTCC sezonu. To je sjajan šampionat, staze na koje idemo su sjajne i atmosfera je stvarno dobra.“\nS obzirom na klijentski status Rajdelove ekipe i raspodelu uloga u Hondinoj sistematizaciji, u TC1 „siviku“ za 2015. neće biti i njegovog uticaja.\n„Ja nisam bio uključen u razvoj (automobila) jer smo mi privatna ekipa, ali znam da su auto učinili bržim i pronašli malo više snage. Prošle godine Sitroen je bio poprilično brži, pa je Hondi bio potreban razvoj.“\n„Honda se prošle godine vrlo dobro ophodila prema privatnim timovima, kao što se moglo videti na primeru Mihelisa. Vrlo su otvoreni kada su u pitanju podaci i nadam se da ću iz njih moći da učim.“\nLade veste u Argentini voze samo Haf i Tompson!


Zimska čarolija u Sanskom Mostu\n/ Izaberi grad / Sanski Most / Zimska čarolija u Sanskom Mostu\nBiscani.net21.12.2018. u 14:50\nOvogodišnje drugo po redu izdanje manifestacije „Zimska čarolija“ počinje u subotu 22. decembra i trajaće do 06. januara 2019. godine, te će u tom periodu ponuditi veliki broj zanimljivih događaja u kojima će moći da uživaju posjetioci svih generacija, a posebno naši najmlađi sugrađani.\nI ovogodišnje izdanje „Zimske čarolije“ donijeće brojna dešavanja koja će upotpuniti novogodišnje praznike, a većina događaj dešavaće se u Prijedorskoj ulici koja će biti pretvorena u zimski korzo koji će raditi svaki dan od 18 sati. „Zimska čarolija“ počinje u narednu subotu, 22. decembra, a svečanost otvorenja biće upriličena na platou ispred kina „Sana“ sa početkom u 19 sati. Posebna pažnja tokom trajanja manifestacije biće posvećena najmlađima, za koje su osmišljene brojne aktivnosti, među kojima je i „Noć luna parka“ koji će se nalaziti u malom gradskom parku na Zdeni, od nedjelje 23. decembra. Ponedjeljak 24. decembar predviđen je za događaj pod nazivom „Shoping nights“ koji će se održati u Prijedorskoj ulici.\nU srijedu 26. decembra biće upriličen događaj pod nazivom „Noć najboljih“, u sklopu kojeg će načelnik općine Sanski Most Faris Hasanbegović, organizovati prijem i večeru za najbolje učenike sanskih osnovnih i srednjih škola. U četvrtak, 27. decembra u sali kino „Sana“ s početkom u 17 sati održaće se „Veliki cirkuski show“ namijenjen najmlađoj publici, a istog dana od 20 sati u hotelu „Asi“ održaće se tradicionalni koncert „Ko nekad u osam“. U sklopu ove manifestacije biće obilježena i Dječija nova godina, a zabavni program i dodjela paketića za najmlađe Sanjane biće upriličena na platou ispred kino „Sana“ u petak 28. decembra od 12 sati.\nIstoga dana od 20 sati u Gradskoj dvorani održaće se i audicija pjevača amatera „Zlatni glas Sanskog Mosta“. Nedjelja 30. decembar predviđen je za za odigravanje finalnih utakmica novogodišnjeg malonogometnog turnira u Gradskoj sportskoj dvorani. Centralni događaj ovogodišnje „Zimske čarolije“ svakako će biti javni doček Nove godine u ponedjeljak 31. decembra na Trgu oslobodilaca, a građane će u novu 2019. godinu s pjesmom uvesti bihaćka grupa Camino Verde, uz neizostavan vatromet tačno u ponoć.\nU sklopu „Zimske čarolije“, u subotu i nedjelju, 5. i 6. januara u kinu „Sana“, biće organizovan i „Dječiji maraton“, u sklopu kojeg će biti prikazivani crtani filmovi tokom cijelog dana. Pokrovitelj „Zimske čarolije“ je Općina Sanski Most, a organizator RTV „Sana“.


Suzuki Jimny pod napadom EU "ekologa" - Vrele gume\njan. 25, 2020 u 9:17 am\n25 januara, 2020 nema komentaraGrand CherokeeJEEPSuzukiSuzuki Jimnytest vrele gume\nSuzuki Jimny se nalazi pred „prekim sudom“ ekologa EU! Zabranjuju modele i koji se više ne proizvode!!!\nKako prenosi TANJUG, korporacija Suzuki saopštila je da će sarađivati s holandskim vlastima povodom nalaza da su njihova dizel vozila kršila propise o emisiji gasova u toj zemlji.\nKompanija je saopštila da bi trebalo da odgovori na tu istrage do sredine februara.\nHolandska uprava za drumski saobraćaj objavila je juče da modeli dizel automobila “suzuki vitara” i Fijat Krajslerov “džip grand čiroki” krše pravila o emisijama i da nedostaci moraju da budu otklonjeni ili će se suočiti sa zabranom prodaje širom Evrope, prenosi Rojters.\nU saopštenju Suzukija se navodi da dizel verzije vozila “vitara” i “S-kros” koriste motore i softver za kontrolu emisije gasova koje isporučuje Fijat Krajsler.\nMeđutim ovde nije i kraj problemima Suzukija, jer bar kako se špekuliše, na udaru EU „ekologa“ će se naći i SUV model Jimny koji bar prema njima ima takođe previsoku emisiju izduvnih gasova, zbog čega će možda biti i izbačen iz ponude ovog japanskog brenda u Evropi. Ako se ove prognoze obistine, to bi bila zaista velika šteta za sve ljubitelje pravih off road vrednosti. Na kratkom testu kroz prašume Kostarike novi Jimny je prikazao sve ono što od takvog automobila očekujemo. Okretnost, sjajne terenske sposobnosti, gradsku upotrebljivost, krutu prednju osovinu,…\nViše o novoj Suzuki Vitara koja se proizvodi\nTagoviGrand CherokeeJEEPSuzukiSuzuki Jimnytest vrele gume


Na današnji dan 1992. počeo rat u BiH | Autonomija\nTokom rata u Bosni i Hercegovini ubijeno je ili nestalo 97.207 ljudi, što je 2,22 odsto od ukupnog broja stanovnika BiH prema popisu iz 1991. godine\nI posle 25 godina od medjunarodnog priznanja i proglašenja nezavisnosti, Bosna i Hercegovina je i dalje etnički duboko podeljena zemlja, u kojoj nema ni jedinstvenog stava tri konstitutivna naroda o tome kada je 1992. godine zvanično počeo rat u BiH.\nDan medjunarodnog priznanja, 6. april, bošnjačka strana proglasila je zvaničnim datumom „početka agresije na BiH i Sarajevo“, a današnji dan obeležava se i kao Dan grada Sarajeva.\nTri naroda u BiH različito kvalifikuju skoro četvorogodišnji oružani sukob u toj zemlji, koji je okončan potpisivanjem Dejtonskog sporazuma 21. novembra 1995. godine.\nSrbi su posle ubistva Gardovića postavili barikade po Sarajevu, a gradjani Sarajeva su 5. aprila organizovali antiratne proteste, u kojima su ubijene Suada Dilberović i Olga Sučić.\nIDC je utvrdio da je najviše ljudi stradalo u području Podrinja (29.752 žrtve), zatim u regionu Pounja – 14.461 stradalih, a da je u Sarajevu bilo 14.011 žrtava, uključujući svih deset predratnih sarajevskih opština, koje su kasnije pripale RS ili Federaciji BiH.


Novosti\t03.11.2019 11:19\nU Pasterovoj ulici u Beogradu, na uglu sa Resavskom, pukla je vodovodna cev i zato su bez vode okolne ulice, ali i deo Kliničkog centra Srbije, potvrdio je Tanjugu rukovodilac službe za komunikaciju JKP "Beogradski vodovod i kanalizacija" Vladimir Šobot.\n"To nam je prioritet zbog blizine bolnica. Reč je o pucanju velike cevi, ali procenjujemo da će kvar biti saniran do 18 ili 20 časova", rekao je Šobot.\nEkipe su na terenu i rade na što bržem uspostavljanju redovnog vodosnabdevanja, rekao je Šobot.\nZbog pucanja vodovodne cevi u Pasterovoj ulici Urgentni centar saopštava da ta ustanova povremeno ostaje bez vode u pojedinim delovima zbog čega može primati samo pacijente sa hitnim stanjima.\n"Obavešteni smo od JKP "Beogradski vodovod i kanalizacija" da je doslo do kvara na vodovodnoj mreži u Pasterovoj ulici, koji je uticao na to da Urgentni centar u pojedinim delovima privremeno ostane bez vode", navodi se u saopštenju UC Kliničkog centra Srbije.\nOni ističu da su preduzete sve mere predviđene u ovakvim okolnostima, koje podrazumevaju da zdravstvene ustanove sekundarnog nivoa preuzmu deo pacijenata, dok se u Urgentni centar upućuju samo hitna stanja.\nKako se navodi, obezbeđene su i cisterne vode u krugu Urgentnog centra, a radnici JKP rade na hitnom otklanjanju kvara.\nIz Urgentnog centra mole pacijente za razumevanje zbog nastalih okolnosti i zahvaljuju se na strpljenju.\nKvar bi trebalo da bude saniran izmešu 18.00 i 20.00 sati\n- Reč je o pucanju velike cevi, ali procenjujemo da će kvar biti saniran do 18.00 ili 20.00 časova - rekao je ranije Tanjugu rukovodilac službe za komunikaciju JKP "Beogradski vodovod i kanalizacija" Vladimir Šobot.\nKneza Mihaila 'umivaju' na Trgu republikeBeogradski vrtići dobijaju 'panik tastere'Stanica kod 'Vlade Divljana' kao trkačka stazaBeograd: Važno obaveštenje za sve koji koriste gradski prevozPoskupljuje Infostan: Nova stavka 'pogonska spremnost sistema'Vade stabla na Topčideru, širi se Bulevar patrijarha PavlaUspostavlja se privremena autobuska linija 5AUspostavljeno vodosnabdevanje u Urgentnom centruMajstori užurbano „kockaju”, prolaznici „analiziraju”Da li je u Beogradu najzagađeniji vazduh na svetuNovi režim na Trgu republike: Kolarčeva potpuno zatvorena, vozila iz Francuske i Vasine mogu u Dečansku.U čast glumačkih legendi: Zvezdana staza na SlavijiZavršen protest taksista: Ulice u gradu ponovo prohodneKraće autobuske linije zbog protesta taksistaBLOKADA i PROBLEMI s prevozom, građani psuju - incidenti i prva privođenjaPripremite se: Taksisti najavili radikalizaciju protestaSimbol Beograda skinut s trona, među građanima strepnja da li će se vratiti istiSledi potpuni kolaps? Taksisti umesto 4, ka centru iz 6 pravaca; blokada usred špicaKOLAPS u najavi: Stiže turski predsednik, taksisti nastavljaju protest


Rebronja i Memić demantuju Đerleka - Radio Televizija Novi Pazar\nRebronja i Memić demantuju Đerleka\nJanuary 22, 2018 January 22, 2018 Sajma Drazanin 753 Views\nPovodom izjave Edina Đerleka na Sandžak TV, gde se između ostalog kaže da su direktori javnih ustanova u Novom Pazaru, sami sebi povećali plate i to nezakonito, pomenuti direktor su izdali saopštenje za javnost, kojim demantuju Đerlekove navode.\n„Sve što je izneo Edin Đerlek u pomenutoj izjavi u vezi direktorskih plata u Kulturnom centru i Narodnoj biblioteci „Dositej Obradović“ je najobičnija laž. Direktoru Kulturnog centra i direktoru Biblioteke platu ugovorom određuje Upravni odbor ovih institucija što je u skladu sa Zakonom. Nijedan direktor to ne čini, niti može da platu odredi sam sebi“, kaže se u saopštenju koje potpisuju direktor Biblioteke Elijas Reebronja i direktor Kulturnog centra Husein Memić.\nOni dodaju da se uostalom plata direktora Biblioteke nigde ni ne pominje u izveštaju Državne revizorske instiutcije jer je inače bila u skaldu sa Uredbom o koeficijentima. Sličnu informaciju su objavili i drugi elektronski i pisani mediji, ali su je potom i demantovali i uputili izvinjenje za nenamerno učinjenu grešku što je i profesionalno i odgovorno.\n„Kad je u pitanju lažno data izjava Edina Đerleka ona je svakako i neprofesionalna i neodgovorna i zlonamerna, te smo zbog toga odlučili da podnesemo Osnovnom sudu u Novom Pazaru tužbe protiv Edina Đerleka kao i protiv svih onih odgovornih lica koja su prenela ovu lažnu i neproverenu informaciju u skladu sa Zakonom“, kaže se u saopštenju.\n← Ekskluzivno: Ko su učesnici Beovizije\nDrugo edukativno predavanje za pčelare →


Najniži ekonomski rast u Kini od 1990-ih\nPrivredni rast Kine u trećem kvartalu iznosio je šest odsto, što je najsporiji tempo u poslednje skoro tri decenije, saopštile su vlasti.\nPrivreda je u prvih devet meseci ove godine porasla za 6,2 odsto, što je u okviru koji je odredila vlada za 2019. godinu od šest do 6,5 odsto, ali ukazuje na nastavak trenda usporavanja iz prošle godine.\n"Usporavanje ekonomskog rasta nije iznenađujuće. Sa jedne strane, SAD šire carine protiv Kine. Uvođenje carina ne pogađa samo izvoz, nego i stvara neizvesnot i umanjuje entuzijazam za korporativne investicije", izjavio je Liju Šengjun, potpredsednik Instituta CEIBS Luđijazui za međunarodne finansije u Šangaju.\nOn je dodao da Peking preduzima mere da "ohladi" tržište nekretnina, koje sada ima manji udeo u rastu bruto domaćeg proizvoda.\nUprkos usporavanju privrednog rasta, očekuje se da vlasti neće uvesti stimulativne mere kakve su pomogle Kini da izbegne recesiju pre deset godina, tokom globalne ekonomske krize.\nUmesto toga, Peking pokušava da poboljša klimu za poslovanje i ulaganja kompanija kroz rezanje poreza i uklanjanje birokratskih prepreka, kao i olakšavanjem pristupa kreditima, rekao je Maks Zenglein, kineski ekonomista na Institutu Merkator za kineske studije u Berlinu.